Diamond Dallas Page | WrestlingAlert\nOikea nimi: Page Joseph Falkinburg\nKotipaikka: Point Pleasent, NJ\nPaino: 105 kg\nLopetusliike: Diamond Cutter\n3 x World Heavyweight Championship\n2 x United States Championship\n1 x World Tag Team Championship\n4 x WCW Tag Team Championship\n1 x WCW Television Championship\nDiamond Dallas Page aloitti työuransa yöklubien alalla, jonka jälkeen hän siirtyi wrestling-manageriksi American Wrestling Associationiin (AWA). Hänestä tuli maaliskuussa 1988 Paul Diamondin ja Pat Tanakan manageri. Hänen alaisuudessaan nämä voittivat AWA:n joukkuemaailmanmestaruuden päihittämällä tulevat WWE:n supertähdet Shawn Michaelsin ja Marty Jannettyn. AWA:ssa hän manageroi myös Colonel DeBeersiä ja Madusaa.\nPage pysyi AWA:ssa yhdeksän kuukautta ja siirtyi sitten Florida Championship Wrestlingiin, jossa hän toimi selostajana yhdessä Gordon Solien kanssa. Hän sai kokeilukeikan selostajana myös WWE:ssä vuonna 1990 mutta ei saanut vakituista työtä. Kun FCW meni konkurssiin, Page palasi klubityöhön, kunnes WCW:iin palannut Dusty Rhodes palkkasi hänet firmaansa vuoden 1991 alussa.\nWCW:ssa Page aloitti legendaarisen Fabulous Freebirds-ryhmän managerina. Hän sai rinnalleen myös häikäisevän kauniita Diamond Dolls-tyttöjä, jotka aina saattoivat hänet näyttämölle. Jälleen Pagen manageritaidot nousivat heti kunniaan, sillä Freebirdsin jäsenet Ron Garvin ja Michael Hayes voittivat toukokuussa 1991 NWA:n USA-joukkuemestaruuden. Page toi suojattiensa joukkoon Freebirdseihin kuuluvien Ron Garvinin ja Michael Hayesin lisäksi myös Scott Hallin, jonka paininimeksi tuli Diamond Studd. Hall alkoi kilpailla Tom Zenkin kanssa siitä, kumpi oli WCW:n suurin ori (Stud). Hall ja Page mukiloivat Zenkiä eräässä TV-lähetyksessä ja Hall todisti olevansa suurin Great American Bash 1991:ssa, jossa hän päihitti Zenkin.\nPaitsi managerina, Page toimi Eric Bischoffin kanssa myös WCW:n kommentaattorina. Kun WCW:ssä alkoi kiertää huhu, että yhtiö aikoo siirtää Scott Hallin pois Pagen manageroinnista, Magnum T.A. neuvoi Pagea siirtymään itsekin kehään. Page noudatti neuvoa ja suuntasi Power Plantiin, jossa Buddy Lee Parker ja Dusty Rhodes kouluttivat hänet painijaksi. Pagen ensimmäinen oma matsi WCW:ssa oli joukkueottelu Scott Hallin kanssa Kevin Sullivania ja tämän kumppania vastaan. Hän täydensi joukkuettaan uusilla painijoilla ja toi mukaan WCW:n tulevat supertähdet Ravenin ja Kevin Nashin. Mutta vuoden 1992 lopulla hän loukkaantui vakavasti eräässä joukkuematsissa ja joutui pitämään pitkähkön tauon kehistä.\nPoissaolon aikana legendaarinen WWE:n supertähti Jake “The Snake” Roberts opetti Pagelle kehäpsykologiaa, miten ja milloin toimia yleisön kanssa jne. Eric Bischoff toi Pagen takaisin WCW:iin vuoden 1994 alussa ja antoi hänelle Max Muscle-nimisen henkivartijan ja valetiksi Diamond Dollin (Kimberly). Kimberly hankki Pagelle paljon julkisuutta, sillä aina Pagen otellessa Kimberly rankkasi isoilla kylteillä hänen suorittamiensa liikkeiden arvon – jotka useimmiten olivat joko 10 tai 10+.\nVoitettuaan Alex Wrightin Clash of the Champions XXXI:ssa Page nousi WCW:n TV-mestaruuden haastajaksi. Tämän ensimmäisen mestaruutensa hän voitti Fall Brawlissa syyskuussa 1995, kun Max Muscle tarrasi kiinni TV-mestari Renegaden jalkoihin, jolloin Page iski Diamond Cutterin ja sai voiton.\nPage kuitenkin hävisi TV-mestaruuden jo Halloween Havocissa Johnny B. Baddille (Marc Mero WWE:ssä). Hänen uransa kääntyi laskusuuntaan, kun hän menetti Max Musclen ja hävisi Kimberlyn Booty Manille. Mutta Page oli päättänyt menestyä tavalla tai toisella ja Slamboreen Battle Bowliin hän otti kumppanikseen Barbarianin. Ensiksi Page ja Barbarian voittivat Mengin ja Hugh Morrusin ja tämän jälkeen Rick Steinerin ja Booty Manin. Ja itse Battle Bowlissa hän voitti kovan turnauksen jääden viimeisenä kehään. Voittonsa merkiksi Page sai Battle Bowl-sormuksen, joka oli hyvin arvokas ja mestaruusvyöhön verrattava palkinto. Page puolusti sormusta monissa PPV:ssä, TV-lähetyksissä ja house show’eissa muun muassa Marcus Bagwellia ja Jim Duggania vastaan.\nSeuraava haastaja sormuksesta oli Eddie Guerrero ja kovassa kamppailussa onnistui pääsemään voitolle. Page raivostui häviöstään ja iski Guerrerolle kolme perättäistä Diamond Cutteria. Sitten hän riisui sormuksensa, eikä sitä sen koommin nähty WCW:ssä. Eddie oli loukkaantunut pahoin Pagen Diamond Cutterien vuoksi, joten hänen veljenpoikansa Chavo Guerrero halusi kostaa Pagelle perheen kunnian puolesta. Mutta myös Chavo sai vain Diamond Cutterin vaivansa palkaksi. DDP ja Eddien vihoittelu sai jatkoa heidän Halloween Havoc 1996:ssa käymässä ottelussa, jonka lopuksi Page pääsi voitolle.\nPaikoittaisista menestyksistään huolimatta DDP pysyi low-cardin tasolla ja eräänä kollegoidensa parissa vähätellyimpänä painijana. Mutta kaikki muuttui, kun uusi voimakas heel-stable New World Order eli nWo alkoi dominoida WCW:ssä vuonna 1996. Sen jäsenistöön kuuluivat myös Kevin Nash ja Scott Hall, jotka tarjosivat vanhojen hyvien aikojen muistoksi ystävälleen Pagelle mahdollisuutta liittyä siihen. Hän suostui, mutta tullessaan ensimmäistä kertaa esiin nWo:n uutena jäsenenä, DDP iski vanhoille kavereilleen Diamond Cutterin ja repi nWo-paitansa.\nKun DDP ja Eddie Guerrero ottelivat Starrcadessa USA-mestaruusturnauksen finaaleissa, Scott Hall kosti Diamond Cutterinsa aiheuttamalla DDP:lle häviön. Mutta Page vuorostaan auttoi kostoksi Guerreron päihittämään nWo:n jäsenen Scott Nortonin tammikuun 1997 Clash of the Champions XXXIV:ssä. Neljä päivää myöhemmin Souled Outissa Page otteli Nortonia vastaan, kun useat nWo-laiset saapuivat kehään ja tarjosivat jälleen DDP:lle nWo:n paitaa. Hän pisti paidan ylleen, mutta iski heti sen perään Nortonille Diamond Cutterin ja poistui kehästä. Sitten hän repäisi nWo-paitansa kahtia ja lähti, häviten ottelunsa uloslaskulla.\nDDP:n sota nWo:ia vastaan jatkui Superbrawlissa, jossa hän kohtasi Buff Bagwellin ja voitti. Eräässä Nitron lähetyksessä helmikuussa 1997 Scott Hall haastoi Pagen otteluun. Mutta sen aikana DDP:n kimppuun hyökkäsi Randy Savage, joka teki hänelle kolme Elbow Dropia ja spreijasi tämän yhdessä muiden nWo-laisten kanssa. Savage hyökkäsi DDP:n kimppuun myös Uncensoredissa ja levitti yleisön joukossa kuvia viimeisimmästä Playboyn numerosta, jossa poseerasi entinen Diamond Doll Kimberly. Sitten Savage kertoi koko maailmalle, että DDP ja Kimberly olivat aviopari. Kimberly ilmaantui DDP:n luokse itkien ja DDP:n katsoessa häntä Savage hyökkäsi taas ja alkoi mukilointinsa.\nDDP:n ja Savagen välinen vihanpito johti Spring Stampedeen, jossa DDP voitti Savagen No Disqualification-matsissa. Page kuitenkin haavoittui sen verran pahoin, että joutui käyttämään kainalosauvaa. Kun Savagea haastateltiin Slamboreessa, DDP ilmaantui kehään ja haukkui Savagea Hollywood Hoganin perseennuolijaksi. DDP joutui jälleen monien nWo:n hyökkäilyjen uhriksi ja Great American Bashissa hänet ja Savage määrättiin kohtaamaan vielä uudelleen. Siellä Savage voitti, kun Scott Hall hyökkäsi kehään ja antoi DDP:lle Outsider’s Edgen.\nDDP sai liittolaisen puolelleen Lex Lugerista, joka oli myös vannoutunut nWo:n vihollinen. Heinäkuussa 1997 Luger ja DDP kohtasivat Nitron lähetyksessä nWo:n joukkuemestarit Hallin ja Kevin Nashin. Mutta ottelu päättyi diskaukseen, kun jälleen muut nWo-laiset hyökkäsivät kehään. Kolmen päivää myöhemmin Clash of the Champions XXXV:ssä DDP ja Luger haastoivat Hallin ja Savagen. Ottelussa Savage iski DDP:tä suoraan silmään. Kun Luger riensi auttamaan DDP:tä, tämä väliaikaisesti sokeutuneena luuli jonkun nWo-laisen hyökkäävän ja iski Lugeria Diamond Cutterilla. Hall hivuttautui peittämään tajuttoman Lugerin ja toi voiton nWo:lle.\nSeuraavan illan Nitrossa puolestaan DDP tuli Lugerin avuksi ja Luger erehdyksessä pisti hänet Torture Rackiin. Väärinkäsitysten sarja sai jatkoa, kun Luger ja DDP kohtasivat Nitrossa jälleen Savagen ja Hallin. Lugerin ja DDP:n molempien ollessa kehässä Luger aikoi iskeä Hallia, kun tämä äkkiä kumartui ja Luger tyrmäsi DDP:n. Jälleen kerran nWo sai voiton. Kahden viikon päästä Luger ja DDP päättivät vihdoin selvittää väärinkäsitykset ottelemalla keskenään. Ottelun aikana nWo-laiset tulivat ringsidelle, jolloin DDP ja Luger lopettivat matsinsa ja hyökkäsivät yhteistuumin nWo:ia vastaan. Sen jälkeen he syleilivät toisiaan kehässä. He saivat myös viimein voiton Hallista ja Savagesta syyskuun Fall Brawlissa.\nSavage ei silti millään malttanut pysyä erossa DDP:stä. Kun Page otteli Disco Infernon kanssa TV-mestaruusottelua lokakuussa Nitrossa, Savage hyökkäsi kehään. Ottelu päättyi diskaukseen ja DDP kärhämöi Savagen kanssa kehän ulkopuolella. Savage valmistautui iskemään Pagen Piledriverilla betonilattiaan mutta WCW:n va. johtaja Roddy Piper sai estetyksi Savagea. Silloin DDP iski äkkiä Savagen Diamond Cutterilla betoniin ja pakeni Piperin kanssa väkijoukkoon pakoon nWo:n miehiä. Savage kannettiin pois areenalta paareilla.\nViikon kuluttua Nitrossa DDP sai mestaruusottelun USA:n mestaria Curt Hennigiä vastaan. Kun ringsidelle saapunut Ric Flair häiritsi Hennigiä, DDP onnistui selättämään ja kehään saapunut Piper julisti DDP:n uudeksi USA-mestariksi. Mutta Flairin toiminnan johdosta WCW päätti luovuttaa mestaruuden takaisin Hennigille.\nDDP kohtasi Randy Savagen vielä kerran Las Vegas Sudden Death-matsissa Halloween Havocissa. Säännöt olivat samat kuin Last Man Standing-ottelussa ja myös Savagen kumppani Miss Elizabeth hakkasi DDP:tä. Silloin Kimberly syöksyi areenalle ja alkoi tapella Elizabethin kanssa. Mutta DDP koki häviön, kun Stingiksi pukeutunut Hollywood Hogan iski häntä mailalla, jolloin DDP ei päässyt ylös kymmeneenlaskuun mennessä.\nSeuraavan illan Nitrossa DDP haastoi Hoganin otteluun WCW:n maailmanmestaruudesta! Hurjassa matsissa DDP voitti diskauksella kun nWo jälleen kerran ryntäsi kehään. Hollywood Hogan hoiteli hänet virallisesti World War 3:ssa, kun hän Battle Royalin jälkeen antoi DDP:lle kolme Diamond Cutteria mestaruusvyön päälle. Mutta DDP sai hyvitystä Starrcadessa, kun hän tuurasi loukkaantunutta Ric Flairia tämän mestaruusottelussa USA-mestari Curt Hennigiä vastaan. Kaksikko otteli upean ottelun, jonka DDP ratkaisi Diamond Cutterilla ja nousi uudeksi USA:n mestariksi.\nVoittonsa jälkeen DDP myönsi ensimmäisen mestaruusottelun Chris Benoit’lle, koska tunnusti tämän yhtä kovaksi taistelijaksi kuin itse oli. Benoit’n ensimmäinen tilaisuus koitti helmikuun 5. päivä 1998 Thunderissa, mutta sen pilasi Raven ja tämän Raven’s Flock kun he ryntäsivät kehään ja ottelu keskeytettiin. DDP antoi Benoit’lle uuden mahdollisuuden Superbrawl VIII:een ja siellä hän voitti Benoit’n puhtaasti.\nRaven’s Flock jatkoi edelleen DDP:n vainoamista. Eräässä joukkuematsissa DDP ja Benoit ottelivat Ravenia ja Saturnia vastaan todella brutaalissa matsissa. Kun Benoit piti Ravenia Crippler Crossfacessa DDP iski Saturnia Diamond Cutterilla. Valitettavasti DDP pudotti Saturnin vahingossa Benoit’n päälle. Benoit sai raivokohtauksen ja hyökkäsi DDP:n kimppuun. Uncensoredissa Raven, Benoit ja DDP ottelivat Three Way Dancessa, jossa DDP korjasi voiton iskemällä Ravenin Diamond Cutterilla pöydän läpi. Matsin jälkeen Benoit osoitti halunsa unohtaa kaunat auttamalla DDP:n jaloilleen.\nRaven ei hellittänyt DDP-jahtiaan ja kun Page oli vieraana MTV Live-showssa, Raven hyökkäsi äkkiä ja vei DDP:n USA-mestaruusvyön. Raven myös selvitti wrestling-faneille olevansa katkera DDP:lle, koska tämä oli managerointiaikojensa jälkeen pettänyt hänet. DDP sai mahdollisuuden ottaa mestaruusvyö takaisin huhtikuun 1998 Spring Stampedessa. Mutta tehtävä oli toivoton, sillä jälleen lähes jokainen Raven’s Flockin jäsen sekaantui matsiin. Nämä DDP vielä kesti, mutta lopullinen niitti tuli, kun vastikään WCW:iin saapunut Hollywood Hoganin veljenpoika Horace hyökkäsi DDP:n kimppuun kyltillä. Sen jälkeen Raven iski Evenflow DDT:n ja voitti virallisestikin USA-mestaruuden DDP:ltä. Tosin Raven ei saanut kauan nauttia voitostaan, sillä jo seuraavan illan Nitrossa WCW:n nouseva suursuosikki Goldberg voitti häneltä USA-mestaruuden itselleen.\nDDP ja Raven kohtasivat uudelleen Slamboreen häkkimatsissa ja tällä kertaa DDP onnistui voittamaan Flockin väliintuloista huolimatta. Hoideltuaan Ravenin DDP käänsi jälleen huomionsa nWo:iin ja sanoi haluavansa kostaa Hoganille ja nWo:lle kaikki ne vääryydet, joita hän oli viimeisen reilun vuoden aikana joutunut kärsimään. Lex Luger, Sting sekä välinsä Hoganiin katkaisseet Savage ja Kevin Nash olivat muodostaneet nWo:ia vastustavan “kapinaliikkeen” nWo Wolfpacin. Koska myös DDP oli Hoganin verivihollisia, Wolfpac tarjosi hänelle mahdollisuutta liittyä heihin. Mutta Savage, joka muisti edelleen omat kaunansa DDP:n kanssa vastusti tämän mukaanottoa. Eräässä Nitron lähetyksessä Savage julisti, että jos DDP halusi mukaan hänen piti kukistaa “Macho Man” häkkimatsissa. DDP suostui ja oli juuri viemäisillään voiton kun Hollywood Hogan hyökkäsi ja iski maahan sekä molemmat ottelijat että tuomarina toimineen Roddy Piperin. Mutta Nitron lähetyksessä DDP ja Malone ottivat hyvitystä iskemällä Hoganille useita Clotheslineja ja Bodyslamin. DDP ja Malone auttoivat myös heinäkuussa Nitrossa Goldbergia voittamaan Hoganilta WCW:n maailmanmestaruuden varmistamalla, että nWo ei pääsisi sekaantumaan matsiin.\nBash at the Beachiin järjestettiin joukkuematsi, johon DDP värväsi kumppanikseen Karl Malonen ja Hogan Dennis Rodmanin. Disciplen väliintulon johdosta DDP ja Malone hävisivät ja seuraavan illan Nitrossa Disciple haastoi DDP otteluun. DDP suostui ja voitti, mutta sen jälkeen Hogan iski DDP:n maahan terästuolilla. Eräänä iltana, kun DDP valmistautui ottelemaan Bret Hartia vastaan USA-mestaruudesta, Hogan hyökkäsi hänen kimppuunsa ja murjoi hänet niin pahasti, että Hartilla ei ollut mitään vaikeuksia korjata voitto kotiin. Viikon kuluttua DDP haastoi Hoganin otteluun ja taisteli hurjasti tätä vastaan. Hän sai jopa Diamond Cutterin perille, mutta sen jälkeen kehä täyttyi toisiaan vastaan hyökkäävistä nWo:n ja Wolfpacin jäsenistä ja ottelu päättyi no-contestiin.\nElokuun alussa nWo ja Eric Bischoff hyökkäsivät Kimberlyn kimppuun. DDP tietysti riensi apuun mutta ylivoima oli liian suuri ja nWo:n voimapesä Giant (Big Show WWE:ssä) iski hänelle Chokeslamin. Thunderissa DDP hyökkäsi Bischoffia vastaan ja tuhosi tämän talkshown lavasteet. War Gamesiin DDP päätti koota omat tukijoukkonsa, johon tuli Roddy Piper sekä paluun painikehiin tehnyt Ultimate Warrior. Yhdessä kolmikko tyhjensi Nitron lähetyksessä kehän sekä nWo:n että Wolfpacin jäsenistä. Tästä suuttunut Kevin Nash antoi DDP:lle viikon aikaa päättää, halusiko tämä liittyä Wolfpaciin. Ennen kuin DDP ehti vastata, hän joutui jälleen Giantin mukiloimaksi.\nViikon päästä Nitrossa DDP ilmoitti, että Nashin vaatimus oli hänestä uhkailua ja ilmoitti, että hän ei luottanut Nashiin tämän nWo-menneisyyden takia. Hän ei myöskään voinut ymmärtää, että vanhat nWo:n viholliset Sting ja Lex Luger saattoivat luottaa tähän. Nämä astuivat silloin esiin ja Luger yritti vielä suostutella DDP:tä liittymään, mutta turhaan. Sting ehdotti silloin joukkuematsia hänen ja Lugerin sekä DDP:n ja Piperin välille. DDP suostui, mutta Piper ei ollut järin innostunut siihen, että DDP päätti matseja hänen puolestaan. Siksi kaksikko riiteli keskenään matsin alkaessa. Ottelun aikana Kevin Nash hyökkäsi kehään, hakkasi Piperin ja iski Jackknife Powerbombin DDP:lle.\nDDP:n ja Piperin skisma jatkui Fall Brawlissa. Kun DDP otteli Bret Hartin kanssa Piper tuli kehään ja hakkasi niin Hartin kuin DDP:nkin. Sen jälkeen kehään hyökkäsi Hogan joka niin ikään tyrmäsi kaikki. Mutta lopussa kehään tuli Warrior, joka oli kiinnostuneempi Hoganin jahtaamisesta kuin ottelun voitosta. DDP onnistui pääsemään ylös ja iskemään nWo:n Stevie Raylle Diamond Cutterin, minkä johdosta hän sai voiton ja maailmanmestaruusottelun Goldbergia vastaan Halloween Havociin!\nDDP lupasi Goldbergille lujan vastuksen Havociin. Lokakuun alussa hän auttoi Thunderin lähetyksessä Goldbergia pysymään mestarina tämän titteliottelussa Ravenia vastaan. Kun Chris Jericho alkoi uhitella DDP:lle, tämä haastoi Jerichon otteluun Nitrossa. Matsi oli erinomainen näyttö molemmilta miehiltä, mutta sen keskeytti Goldberg, joka puski Jerichoa Spearilla. Goldberg yritti myös saada tämän Jackhammerilla mattoon, mutta DDP nappasi Jerichon ja iski tätä Diamond Cutterilla. Sen jälkeen mestari ja haastaja tuijottivat toisiaan, ennakoiden kovaa matsia Halloween Havocissa.\nHavocissa Goldberg ja DDP järjestivät hienon näytöksen, jossa DDP käytti koko arsenaalinsa hirviömäistä Goldbergia vastaan. Goldberg kamppaili kuitenkin niin tiiviisti vastaan, että DDP ei jaksanut tehdä selätystä saatuaan vihdoin Diamond Cutterin perille. Goldberg sen sijaan sai voimansa kootuksi ja iski Jackhammerilla itsensä voittajaksi. Ottelun jälkeen hän ja DDP syleilivät toisiaan osoittaen kunnioitusta toisilleen loistavan taistelun johdosta.\nDDP osoitti seuraavana iltana Nitrossa olevansa yhä huippukunnossa, kun hän voitti Bret Hartilta WCW:n USA-mestaruuden. Raivostunut Hart hyökkäsi jälkeenpäin DDP:n kimppuun tuolilla, mutta Goldberg tuli hätiin ja pelasti hänet. Marraskuussa Nitrossa, kun Hart oli juuri hoidellut Chris Jerichon ja Dean Malenkon, DDP kosti ja hyökkäsi Hartia vastaan. Tämän jälkeen hän ilmoitti haastavansa Bret Hartin World War III:ssa. Thunderissa DDP myös pelasti Konnanin Hartin kynsistä.\nWorld War III:ssa DDP ja Hart kohtasivat ottelussa. Hart käytti jatkuvasti vieraita esineitä ja eri apujoukkoja DDP:tä vastaan. Ottelun ollessa käynnissä nWo:n erotuomari tuli kehään ja iski DDP:tä tuolilla, minkä johdosta Hart sai pistetyksi hänet Sharpshooteriin. Kyseinen tuomari julisti sitten Hartin voittajaksi, mutta tuomarin tilalle tullut Micky Jay käski ottelun jatkua ja hämmennyksen vallitessa DDP sai pyöritetyksi Hartin mattoon ja sai voiton.\nKun DDP:n oli jälleen määrä kohdata Hart eräässä Nitrossa, Hart yritti luistaa vetoamalla loukkaantumiseen. DDP kuitenkin yllytti häntä niin paljon, että illaksi sovittiin No Disqualification-matsi. Sen aikana kehään ryntäsi Giant joka iski DDP:n Chokeslamilla mattoon useita kertoja. Sitten Hart pisti Pagen Sharpshooteriin ja sai voiton.\nNyt DDP suuntasi kostonhimonsa Giantiin. Thunderin lähetyksessä hän iski tämän maahan terästuolilla. Kun Hart haastoi DDP:n jälleen otteluun Nitrossa, Giant hyökkäsi jälleen DDP:n kimppuun ja paiskasi tämän Chokeslamilla puulattian läpi. Lopullinen välienselvittely määrättiin vuoden päätapahtumaan, joulukuun lopulla käytävään Starrcadeen. Siellä Giant dominoi täysin ottelua. Bret Hartkin saapui mukiloimaan DDP:tä, mutta iskikin tuolillaan vahingossa Giantia. Tästä huolimatta Giant nousi vielä ylös DDP:n peitosta. Giant yritti iskeä Chokeslamin, mutta DDP onnistui kääntämään liikkeen edukseen ja iskemään Diamond Cutterin ja saamaan voiton.\nVuoden 1999 alussa, kun nWo:n jäsen ja WCW:n TV-mestari Scott Steiner alkoi lähennellä Kimberlyä, DDP sai jälleen uuden vihollisen. Ottelu miesten välillä käytiin Nitrossa ja tuttuun tyyliin nWo:n Vincent ja Buff Bagwell sekaantuivat siihen ja heittivät jauhoa DDP:n kasvoille. Sitten Steiner iski DDP:tä tuolilla ja pisti tämän Steiner Reclineriin ja sai voiton itselleen.\nSteiner alkoi suorastaan ahdistella Kimberlyä ja Thunderin lähetyksessä DDP varoitti tätä pysymään loitolla Kimberlystä. Steiner ei varoituksesta välittänyt vaan eräässä Nitrossa Kimberly loukkaantui Steinerin jahdatessa häntä. Billy Kidman kertoi DDP:lle mitä oli tapahtunut ja DDP kutsui Steineria kohtaamaan hänet. Esiin astui kuitenkin Disco Inferno, joka kertoi Steinerin haluavan ottelun DDP:n kanssa Superbrawliin, jossa myös Steinerin TV-mestaruus olisi panoksena. Sitten Disco Inferno läimäytti DDP:tä, joka puolestaan hakkasi tämän pahoin. DDP jatkoi väkivaltaista käytöstään Thunderissa, jossa hän turhautuneena hakkasi Glacierin sairaalakuntoon.\nSeuraavassa Nitrossa Steiner aikoi lähteä Kimberly mukanaan, kun DDP pysäytti heidät ja alkoi tapella Steinerin kanssa. Steiner pääsi pakoon Kimberly autossaan, mutta kääntyi äkkiä takaisin ja heitti tämän ulos autosta. Kimberly iskeytyi lattiaan ja lääkintämiehet laittoivat hänelle niskatuen ja veivät sairaalaan. Kimberly oli saanut aivotärähdyksen ja kasvoruhjeita. DDP piilotti hänet tuntemattomaan paikkaan suojaan Steinerilta. Mutta Steiner aikoi haastaa DDP:n oikeuteen tämän hyökkäyksen johdosta. Thunderissa Steiner lisäsi heidän otteluunsa vielä ehdon, että mikäli Steiner voittaisi Superbrawlissa, Steiner saisi Kimberlyn haltuunsa kuukauden ajaksi.\nSuperbrawlissa Steiner tuli kehään ja alkoi uhitella DDP:lle. Hän kerskui, ettei ollut hänen vikansa, jos Kimberly oli ihastunut häneen. Silloin DDP hyökkäsi kehään ja aloitti hurjan vyörytyksen Steineria vastaan. Mutta Buff Bagwell saapui Steinerin avuksi ja vei tämän ringsidelle. DDP yllytti heitä käymään kimppuunsa. Steiner ja Bagwell tekivät työtä käskettyä ja dominoivat DDP:tä jonkin aikaa. Bagwellin avulla Steiner pisti DDP:n Steiner Reclineriin. DDP kieltäytyi luovuttamasta, mutta lopulta hän menetti tajuntansa ja hänet kärrättiin areenalta paareilla.\nMaaliskuun lopulla DDP ilmaantui Nitroon janoten kostoa Steinerille. Mutta WCW:n johtaja Ric Flair sanoi, että jos DDP halusi päästä käsiksi Steineriin, hänen piti ensin päihittää Hollywood Hogan. Lisäksi Flair halusi toimia DDP:n valmentajana, mistä tämä ei pitänyt. DDP ei ollut kanadalaisfanien suosiossa ja sai yleisön joukosta herjauksia. Niiden johdosta hän raivostui ja alkoi herjata yleisöä. Itse ottelu käytiin ympäri areenaa ja DDP ja Hogan tuhosivat Nitron koko lavastuksen. Flair riensi auttamaan DDP:tä mutta tämä ei Flairin apua huolinut. Matsi päättyi, kun Flair yritti iskeä Hogania tuolilla mutta osuikin vahingossa Pageen, jolloin Hogan sai helpon voiton.\nKun Flair ja Hogan viikon päästä sopivat maailmanmestaruusmatsista, DDP astui esiin ja ilmoitti haluavansa myös mestaruusotteluun. Myös Goldberg saapui lavalle ja halusi aivan samaa. Siksi saman illan Nitroon järjestettiin neliottelu miesten välillä. Sen aikana Kevin Nash hyökkäsi kehään ja ottelu päättyi diskaukseen. Silloin Sting laskeutui katosta ja osoitti kuvaruudulle, josta Randy Savage ilmoitti, että Spring Stampedeen järjestetään uusintaottelu, osanottajina Sting, Hogan, Flair ja DDP ja Savage toimisi vierailevana tuomarina.\nSpring Stampedessa DDP suorastaan puhkui energiaa. Hän pisti Hoganin Figure Four Leglockiin kehätolpan ympärille, minkä johdosta Hogan vahingoittui niin pahoin, että joutui jättäytymään pois ottelusta. Kun Flair sai Stingin omaan Figure Fouriinsa, Savage tyrmäsi Flairin Elbow Dropilla. DDP huomasi tilaisuutensa ja iski Flairin mattoon Diamond Cutterilla ja sävähdytti koko wrestlingin maailmaa voittamalla ottelun ja WCW:n maailmanmestaruuden ilmiömäisen matsin päätteeksi. Vähintään yhtä suurta iloa DDP:lle tuotti, että hän oli lopulta saanut kostettua Hollywood Hoganille.\nRandy Savage onnitteli DDP:tä tämän voiton johdosta. Mutta hän sanoi myös, että koska hän oli edesauttanut Elbow Dropillaan Flairille DDP:n voittoa, Page oli hänelle velkaa mestaruusottelun. Mutta mestaruusottelua olivat kärkkymässä myös Scott Steiner ja Sting. Ensimmäiseksi haastajaksi tuli Steiner, joka määrättiin kohtaamaan DDP Nitrossa. Kaikki tuntuivat äkkiä olevan DDP:n kimpussa kun myös Kevin Nash ilmoitti kohtaavansa Slamboreessa DDP:n Ric Flairin kanssa solmimansa sopimuksen johdosta.\nKun mestaruusottelu Steineria vastaan koitti, DDP saapui kehään Kimberly mukanaan. Brutaalin matsin aikana Steiner otti pois ylimmän kehäkiinnikkeen pehmusteet ja ryhtyi paiskomaan DDP:tä paljasta kiinnikettä päin. Nähdessään tämän Kimberly ryntäsi keskelle ottelua ja iski Steineria tuolilla. Tämän ansiosta DDP iski Diamond Cutterilla ja voitti Steinerin.\nThunderissa myös Stevie Ray esitti haasteen DDP:lle ja tämä suostui. Vaikka nWo yritti sekaantua otteluun DDP säilytti mestaruutensa saaden puhtaan voiton. Mutta vakavampi vastus ilmaantui Nitrossa, kun Goldberg keskeytti DDP:n haastattelun ja vaati mestaruusmatsia. DDP myöntyi ja joutui jälleen kovaan koitokseen. DDP sai jo Goldbergin mattoon Diamond Cutterilla, mutta Goldberg punnersi valtavien voimiensa varassa vielä ylös. Sitten hän puski Spearilla sekä Pagen että tuomarin kumoon. Goldberg paiskasi DDP:n vielä Jackhammerilla maahan mutta ketään ei ollut laskemassa selätystä. DDP kävi Goldbergin kimppuun vieraalla esineellä ja alkoi sitten pirstoa tämän jalkaa. Hän oli juuri tekemässä “hoganit” eli pistämässä Goldbergin Figure Four Leglockilla kehätolpan ympärille, kun Kevin Nash ilmaantui paikalle aiheuttaen ottelun keskeytyksen. DDP ei halunnut apua Nashilta ja iski tämän maahan mestaruusvyöllään.\nDDP alkoi kyllästyä jatkuvaan mestaruutensa veitsen terällä pitämiseen. Lisäksi kävi selväksi, että hän oli menettämässä fanien suosiota, kun hän Nitron lähetyksessä huhtikuun lopulla kieltäytyi antamasta Stingille mestaruusottelua. Mutta silloin Roddy Piper ilmaantui paikalle ja ilmoitti, että DDP:llä oli 45 minuuttia aikaa valmistautua, sillä mestaruusmatsi Stingiä vastaan alkaisi silloin. Kaksikko kävi hienon ottelun. DDP oli jälleen pääsemässä voitolle Diamond Cutterilla, kun Sting onnistui kääntämään sen Scorpion Deathdropiksi ja voitti nousten maailmanmestariksi. Mutta Kevin Nash, joka pelkäsi oman mestaruusmahdollisuutensa liukuvan sivu suun, järjesti samaksi loppuillaksi vielä uuden mestaruusottelun, johon ottaisivat hänen lisäkseen osaa Sting, DDP ja Goldberg. Tuossa ottelussa oli monia ratkaisuyrityksiä ja lopulta Goldberg näytti saavan ylivoiman, kunnes Randy Savage ilmaantui paikalle. Hän heitti DDP:lle nyrkkiraudan ja tämä iski sillä Kevin Nashia saaden voiton ja aiemmin illalla menettämänsä maailmanmestaruuden takaisin! Voiton jälkeen hän pakeni kiireesti väkijoukon sekaan.\nThunderissa Bam Bam Bigelow haastoi DDP:n mestaruudesta ja tämä suostui. Ottelu käytiin hardcore-tyylillä ja monien vieraiden esineiden avittamana. DDP sai perille Diamond Cutterin mutta ei jaksanut enää tehdä selätystä. Silloin Randy Savage saapui jälleen paikalle ja iski Bigelow’lle Elbow Dropinsa, jolloin DDP sai voiton.\nToukokuun alussa myös Ric Flair halusi päästä jälleen mestaruuden makuun ja DDP suostui Nitrossa puolustamaan jälleen mestaruuttaan. Flair toi matsia tuomaroimaan Charles Robinsonin, joka oli aina täydellisesti Flairin puolella. Ottelussa Flair pisti DDP:n Figure Four Leglockiin, mutta silloin Savagen kumppani Gorgeous George veti Robinsonin ulos kehästä. DDP pääsi irti Leglockista, jolloin Savage ujutti jälleen hänelle nyrkkiraudan ja DDP iski Flairin maahan säilyttäen mestaruuden.\nSlamboreessa oli vihdoin Kevin Nashin vuoro haastaa Page. Ottelu oli hyvin tasainen ja kaksikko vei sen myös kehän ulkopuolelle. Siellä DDP sai isketyksi Nashia Diamond Cutterilla mutta oli liian heikkona vierittämään tämän kehään. Sitten Nash alkoi hallita matsia ja potkaisi tämän maahan. Nash iski DDP:lle Jackknife Powerbombin mutta silloin Randy Savage ilmaantui jälleen Pagen avuksi. Savage hyökkäsi Nashin kimppuun ja tuomari päätti ottelun diskaukseen. Mutta tällainen lopetus ei sopinut Eric Bischoffille, joka lähetti Savagen pois ja käski aloittaa matsin uudelleen. Jälleen oteltiin hyvin tasaisesti, kunnes Nash potkaisi DDP:n kehään tuoman tuolin tämän naamaan. Sitten Nash iski toisen Powerbombin ja vei voiton ja DDP:n mestaruusvyön.\nViikon kuluttua DDP tuli Nitrossa esiin mukanaan Ric Flair, joka määräsi DDP:n ja Nashin välille uusintaottelun. Sitten DDP kutsui Bam Bam Bigelow’n turvaamaan selustansa. Nashin ja Pagen matsissa sattui monta väliintuloa, mutta Bigelow’n yritykset eivät tuottaneet tulosta. Sitten DDP luovutti ja heitti matsin menemään alkaessaan Savagen ja Bigelow’n kanssa murjoa Nashia yhteistuumin.\nSeuraavaksi DDP purki raivoaan Raveniin ja Saturniin hyökkäämällä näiden kimppuun kakkosnelosella Nitron lähetyksessä. Myöhemmin DDP ja Bigelow hyökkäsivät yllättäen Roddy Piperin päälle kesken haastattelusession. Kiitokseksi avusta Flair myönsi heille ottelun Great American Bashiin WCW:n joukkuemaailmanmestaruudesta joukkemestareita Ravenia ja Saturnia vastaan. Kun DDP jutteli Thunderissa Flairin kanssa, heidät keskeytti Chris Benoit ja alkoi soittaa suutaan Flairille. Kun Benoit käänsi selkänsä, DDP iski hänet maahan. Samana iltana DDP haastoi Benoit’n matsiin. Benoit oli alussa niskan päällä ja sai DDP:n Crippler Crossfaceen. Bam Bam Bigelow riensi apuun ja molemmat iskivät lopetusliikkeensä ja myös Flair saapui ja iski Benoit’ta vyön alle.\nNitrossa DDP ja Bigelow hyökkäsivät Ravenin kimppuun, paiskasivat tämän roskatynnyriin ja iskivät kannen hänen päätään vasten. He eivät jaksaneet odottaa GAB:iin saakka ja vaativat mestaruusotteluaan jo samana iltana. Koska Raven oli viety sairaalaan, Saturnin kumppaniksi tuli Kanyon. DDP ja Bigelow hoitelivat ennen matsia myös Kanyonin joten lopulta Saturn joutui yksin puolustamaan mestaruusvöitä. Ottelu oli kiihkeä ja Saturn taisteli hyvin. Mutta kun Kanyon yllättäen palasi kumppaninsa avuksi, DDP iski Kanyonin maahan ja selätti tämän. Näin DDP:sta ja Bigelow’sta tuli uudet WCW:n joukkuemestarit.\nKun Ric Flair otteli Thunderissa Chris Benoit’ta vastaan, DDP ja Bigelow tulivat apuun ja iskivät jälleen molemmat lopetusliikkeensä Benoit’lle. Nitrossa heidät määrättiin kohtaamaan Benoit ja Flair mestaruusottelussa, mutta matsi oli ilmiselvästi Flairin järjestämä ansa. Kun Benoit yritti vaihtoa, Flair lähti pois kehästä. Mutta silloin esiin riensi Saturn, joka iski DDP:n maahan ja selätti tämän. Saturn ja Benoit alkoivat juhlia mestaruuden voittoaan. Kehään riensi myös Kanyon, mutta hän hyökkäsikin Saturnin kimppuun. DDP ja Bigelow yhtyivät hakkaamiseen. He ottivat vyöt takaisin ja poistuivat paikalta yhdessä Kanyonin kanssa.\nThunderissa Ric Flair ilmoitti palauttaneensa joukkuemestaruuden DDP:lle ja Bigelow’lle, koska Saturnin ei kuulunut olla osallisena ottelussa. Haastattelussa DDP ja Kanyon ilmoittivat muodostaneensa Triad-nimisen joukkion, jonka erikoisuutena oli, että he katsoivat olevansa kaikki Bigelow’n kanssa joukkuemestareita ja ketkä kaksi tahansa saattoivat puolustaa mestaruutta. Mutta erikoinen järjestely koitui heti samana iltana kohtalokkaaksi, kun Benoit ja Saturn ottelivat kolmikkoa vastaan ja Benoit’n selättäessä Kanyonin he menettivät mestaruuden.\nGreat American Bashissa kesäkuussa Triad sai mahdollisuuden hankkia vyöt takaisin. DDP ja Kanyon ottelivat Saturnia ja Benoit’ta vastaan ja hallitsivat ottelua. Mutta kun DDP sai Saturnille Diamond Cutterin, Benoit ujutti Kanyonin Crippler Crossfaceen. Silloin Bigelow tuli esiin ja hoiteli DDP:n kanssa Benoit’n – jälleen kerran lopetusliikkeillään. Sitten he asettivat tajuttoman Kanyonin Benoit’n päälle ja voittivat WCW:n joukkuemaailmanmestaruuden takaisin Triadille.\nEräänä iltana DDP otteli Nitrossa Booker T:tä vastaan. Booker T osoittautui kovaksi vastukseksi, joten Kanyon ja Bigelow riensivät apuun ja matsi päättyi diskaukseen. Mutta myös DDP:n taannoinen vihollinen Stevie Ray, Booker T:n veli, tuli paikalle auttamaan. Näin yksi WCW:n aiemmin vahvimmista joukkueista, Harlem Heat, oli yhdistynyt jälleen ja asettunut Triadia vastaan.\nTriad asettui tukemaan Ric Flairia, kun tämä vihoitteli Shane Douglasia, Dean Malenkoa, Chris Benoit’ta ja Saturnia vastaan. Kun Flair otteli Malenkoa vastaan Thunderissa, Benoit ja Saturn riensivät väliin, mutta Triad hoiteli heidät ja auttoi Flairin voittoon. Kun Benoit yritti Nitrossa voittaa Flairin pojalta David Flairilta tämän USA-mestaruuden, DDP iski Benoit’ta joukkuemestaruusvyöllään ja auttoi David Flairin voittoon. Sen jälkeen kehä täyttyi kilpailevien fraktioiden jäsenistä ja joukkotappelu käynnistyi.\nKun Kanyon ja Bigelow ottelivat Nitrossa Harlem Heatia vastaan ei-mestaruusottelussa, DDP yritti mennä väliin, mutta Chris Benoit tuli paikalle ja esti häntä. Myöhemmin Benoit ja DDP kohtasivat kaksinkamppailussa, jossa molemmat osoittivat erinomaisia taitojaan. Ottelun aikana David Flair yritti sekaantua matsiin, mutta Benoit hoiteli hänet ja pian sen jälkeen selätti DDP:n. Raivostunut Page hakkasi matsin jälkeen Benoit’n yhdessä Flairin kanssa.\nThunderissa DDP pelasti Bigelow’n juuri kun Booker T oli selättämässä hänet. Stevie Ray tuli myös kehään mutta DDP hakkasi hänet David Flair apunaan. Tämän jälkeen Triad ja Flair pilkkasivat Bookeria ja Stevie Raytä spreijaamalla näiden selät maalilla. Road Wildissa Kanyon ja Bigelow puolustivat joukkuemestaruutta Harlem Heatia vastaan ja DDP:n väliintuloyrityksestä huolimatta Triad hävisi mestaruuden. Myöhemmin illalla DDP otteli jälleen Benoit’n kanssa mestaruusottelun Benoit’n USA-mestaruudesta. Kun Benoit alkoi saada yliotetta, Bigelow ja Kanyon saapuivat auttamaan DDP:tä, mutta Benoit onnistui estämään heitä ja voitti DDP:n Headbuttilla.\nEräässä Nitron lähetyksessä haastateltiin Billy Kidmania ja siinä tämä ilmoitti Kimberlyn suosikikseen Nitro Girlien joukossa. DDP raivostui ja haastoi Kidmanin otteluun. Vaikka DDP oli selvästi vahvempi, ketterä Kidman onnistui aina pääsemään pakoon DDP:n ratkaisuyrityksiä. Juuri kun DDP yritti jälleen uutta ratkaisua, Kidman onnistui yllättämään hänet, sai hänen hartiansa mattoon ja voitti. DDP sai raivokohtauksen ja alkoi pahoinpidellä Kidmania, kunnes Kimberly saapui kehään ja saattoi DDP:n backstagelle. DDP ei kuitenkaan unohtanut Kidmania ja hyökkäsi tämän kimppuun Nitrossa. Goldberg saapui kuitenkin Kidmanin avuksi, jolloin esiin syöksyivät Kanyon ja Bigelow. Nämä hakkasivat Goldbergia, kunnes turvamiehet saivat tilanteen rauhoitetuksi. Myöhemmin DDP haastoi Goldbergin kaksinkamppailuun. Hänellä oli kuitenkin ansa viritettynä ja Goldbergin saapuessa ottelemaan Bigelow yllätti tämän takaapäin. Goldberg kuitenkin hoiteli Bigelow’n ja Kanyon saapui tämän vahvistukseksi. Miesten tapellessa DDP pakeni väkijoukkoon ja vihainen Goldberg haastoi koko Triadin otteluun!\nThunderissa DDP innostui suorastaan haastesarjan heittelyyn, kun hän haastoi matsiin sekä Goldbergin, Stingin että Hollywood Hoganin. Nitrossa Triad hyökkäsi Hoganin kimppuun tämän otellessa Stingiä vastaan. Hogan suostui ottelemaan DDP:n kanssa, mutta hän ilmoitti saavansa tasoitusta, sillä hänen kumppaninaan tulisi olemaan Goldberg! Kolmikko oli vahvoilla Hogania ja Goldbergia vastaan, mutta lopussa Hogan onnistui selättämään Bigelow’n. DDP sai kuitenkin vielä isketyksi Goldbergia Diamond Cutterilla.\nThunderissa DDP ilmoitti kohtaavansa Goldbergin Fall Brawlissa. Nitrossa DDP lähti jälleen Hogania ja Goldbergia vastaan, tällä kertaa rinnallaan Rick Steiner ja Sid Vicious. Ikävä kyllä Steiner ja Sid lähtivät kehästä ja DDP jäi omilleen Hogania ja Goldbergia vastaan ja kun vielä Sting saapui näiden tueksi, DDP luonnollisesti hävisi ottelun. Thunderissa Page iski Goldbergia kolmesti tuolilla kun tämä oli voittanut Bigelow’n ottelussa. Hän kuitenkin pakeni paikalta kun Goldberg oli nousemassa jälleen ylös.\nGoldbergin ja DDP:n kohtaaminen tapahtui Fall Brawlissa. Page teki kaikkensa voittaakseen ja koetti käyttää useita vieraita esineitä apunaan, mutta Goldberg iski ne pois hänen käsistään. DDP aikoi lähteä pois, mutta Goldberg esti häntä ja loput Triadista saapuivat apuun. DDP sai perille Diamond Cutterin mutta kaikkien yllätykseksi Goldberg nousi vielä ylös. Sitten Goldberg hoiteli sekä Bigelow’n että Kanyonin ja murskasi DDP:n saaden voiton itselleen. DDP koetti vielä sekaantua illan main eventiin Hoganin ja Stingin välillä, mutta Bret Hart esti häntä.\nSeuraavana iltana Nitrossa Hoganin ja Bret Hartin otellessa Stingiä ja Lex Lugeria vastaan DDP saapui kehään baseballmaila mukanaan. Hogan hoiteli Pagen, mutta Luger iski mailalla Hartia, minkä jälkeen Sting selätti tämän. Sitten Sting ja Luger poistuivat paikalta DDP:n kanssa. Kun Flair hyökkäsi Stingin ja Lugerin kimppuun, DDP riensi jälleen apuun, kunnes Hogan pelasti Flairin. Myöhemmin Page keskeytti Flairin haastattelun ja herjasi tätä, minkä johdosta miehet ottelivat keskenään samana iltana. Flair hyökkäsi jo DDP:n entrancen aikana, mutta DDP pääsi pian niskan päälle. Flair sai kuitenkin hänet Figure Four Leglockiin, jolloin Sting ryntäsi kehään. Flair pisti myös Stingin Leglockiin, mutta sitten Lex Luger pudotti Flairin baseballmailalla ja matsi päättyi diskaukseen.\nHalloween Havocissa DDP herjasi jälleen Flairia ja haastoi tämän Strap Matchiin. Ottelusta tuli hyvin verinen ja DDP onnistui viemään voiton, kun hän iski Flairia sorkkaraudalla, jonka David Flair sujautti kehään. DDP iski kuitenkin myös Davidia sorkkaraudalla ja seuraavan illan Nitrossa hän kohtasi David Flair. Tällä kertaa David käytti sorkkarautaa voittaakseen ja DDP kuljetettiin sairaalaan. Hän oli poissa muutaman viikon ja palasi Mayhemiin, jossa Kimberly otteli David Flairia vastaan ja iski Flairille Diamond Cutterin. Myös joulukuun alussa DDP käveli kehään ja iski Diamond Cutterin Davidille. Sitten hän haastoi otteluun Sid Viciousin, mutta joutui alakynteen kun tämä iski häntä Powerbombilla. Ottelu päättyi ratkaisemattomana kun Kevin Nash, Chris Benoit, Jeff Jarrett ja Bret Hart hyökkäsivät kehään.\nThunderissa DDP toimi kommentaattorina Buff Bagwellin ottelussa, mutta päätyi itse kehään hakkaamaan tätä. Myöhemmin DDP kohtasi Stingin ja kun Sting oli ratkaisemassa ottelua Luger tuli esiin ja iski Stingin baseballmailalla maahan. Sitten DDP otti Diamond Cutterilla voiton. Mutta Nitroon WCW määräsi Stingin ja DDP:n kohtaamaan Lugerin ja David Flairin. Piestyään ilmat pihalle Flairista Sting ja DDP alkoivat riidellä keskenään, jolloin Luger iski Stingiä sorkkaraudalla. David Flair nappasi itselleen tuolin ja iski Lugeria, jolloin Sting sai selätyksen.\nDavid Flair auttoi eräässä Thunderin lähetyksessä Kanyonin voittamaan entisen Triad-toverinsa DDP:n ja Flair ja DDP määrättiin kohtaamaan Starrcadessa Crowbar (sorkkarauta) on a Pole-matsissa. Flair iski ottelun alussa DDP:n maahan, jolloin tuomari David Penzer julisti Pagen kykenemättömäksi jatkamaan. DDP oli toista mieltä ja humautti Penzeriä. Flair säilytti johtoasemansa ottelussa ja sai sorkkaraudan haltuunsa, mutta kun hän oli iskemässä sillä DDP:tä, hän löi ohi ja DDP sai perille Diamond Cutterin ja voitti. Mutta Page ei ollut vielä valmis Flairin kanssa ja iski tälle vielä toisen Diamond Cutterin yläköydeltä. Hän olisi jatkanut vieläkin Flairin kimpussa, mutta Flairin kumppani Daffney esti häntä ja auttoi Davidin backstagelle.\nSeuraavan illan Nitrossa DDP kohtasi kolmiottelussa entiset Triad-toverinsa Kanyonin ja Bam Bam Bigelow’n. DDP ja Bigelow koettivat yhdessä nujertaa Kanyonin, mutta kun DDP yritti ratkaista ottelun Diamond Cutterilla, Bigelow meni väliin ja iski oman lopetusliikkeensä. Silloin DDP iskikin Diamond Cutterin Bigelow’lle ja hyppäsi pois kehästä.\nBuff Bagwell alkoi levittämään huhua, että hänellä oli ollut suhde Kimberlyn kanssa. DDP ilmoitti, että hän halusi Bagwellin kehään ja aikoi tehdä hänestä selvän, niin ettei hän pystyisi enää koskaan ottelemaan. Vuoden 2000 ensimmäisessä Nitrossa DDP:lle kerrottiin, että hänen pitäisi odottaa Souled Outiin saakka, kunnes kohtaisi Bagwellin. DDP ei tästä pitänyt ja oli lähdössä, kun Curt Hennig, joka odotti kehässä Bagwellin kanssa ilmoitti, että DDP:n tulisi painia vielä illan aikana. DDP meni kehään ja iski Hennigille ja Bagwellille Diamond Cutterin ja poistui. Seuraavassa Thunderissa hän meni kehään ja alkoi herjata Bagwellia, joka ryntäsi paikalle ja alkoi taistella DDP:n kanssa. WCW:n johto antoi miehille tilaisuuden sanoa sanottavansa toisilleen seuraavassa Nitrossa, mutta jos he alkaisivat tappelemaan, kumpikin saisi 50,000:n dollarin sakot. Mutta kun Bagwell puhuessaan Kimberlystä väitti, että kaikki WCW:n painijat olivat nähneet tämän syntymämerkin, DDP iski muutaman iskun Bagwelliin. Kun hän kääntyi lähteäkseen Bugwell vastasi iskemällä Pagea pampulla.\nSouled Outissa miehet kävivät lopullisen Last Man Standing-matsin, jossa ei ollut diskauksen mahdollisuutta. Ottelu oli hurja ja käytiin ympäri Souled Outin areenaa. Selostuspöydällä DDP ja Bagwell hakkasivat toisiaan monitoreilla. Kehässä Bagwell sai perille Blockbusterin mutta DDP pääsi vielä ylös ja iski Diamond Cutterin. Molempien maatessa matossa tuomari aloitti laskemisen, mutta DDP oli niin pahasti murjottu ettei hän jaksanut enää nousta ja Bagwell julistettiin voittajaksi.\nDDP ja Bagwell ottelivat myös seuraavan illan Nitrossa, jossa tuomarina toimi Kimberly. Kaksikko otteli jälleen verisesti eikä armoa tunnettu. Bagwell sai jälleen Blockbusterin perille, mutta iski samalla vahingossa Kimberlyä. Bagwellin ollessa hämmentynyt, DDP iski Diamond Cutterin ja sai selätyksen. Mutta hänen juhliessaan kehässä Kimberly poistui paikalta. Thunderissa Kimberly kertoi haastattelussa, että hänellä oli hyvät välit DDP:n, mutta myös Bagwellin kanssa. Silloin DDP tuli paikalle ja kuljetti hänet pois. Kun DDP:tä ja Kimberlyä haastateltiin Nitrossa, Big Vito nipisti Kimberlyä takapuolesta. Kun tämä kääntyi hän näki Disco Infernon seisovan takanaan. Kimberly läimäytti Disco Infernoa ja DDP aloitti tappelun tämän kanssa. He kävivät sinä iltana matsin myös kehässä, jossa Disco Inferno oli niskan päällä. Mutta kun Disco halusi esittää tanssin Kimberlylle, DDP iski Diamond Cutterilla ja sai voiton.\nKevään 2000 aikana DDP esiintyi Goldbergin ja muiden WCW:n tähtien kanssa Ready to Rumble-elokuvassa. Hän palasi maaliskuun lopulla Nitroon ja puhui elokuvasta, samoin kuin aikomuksestaan nousta jälleen maailmanmestariksi. Jeff Jarrett kuitenkin keskeytti hänet ja kaksikko vaihtoi muutamia töykeitä sanoja toisilleen.\nHuhtikuun alussa WCW:n johtajiksi palasivat Vince Russo ja Eric Bischoff. He ottivat tehtäväkseen syrjäyttää vanhat supertähdet ja tuoda uutta verta uuden vuosisadan painimaailmaan. Heidän tulilinjalleen joutuneet vanhan kaartin jäsenet – muun muassa Hogan, Sting, Nash, Ric Flair ja DDP – muodostivat vastavoimaksi Millionaire’s Clubin. Russo ja Bischoff julistivat maailmanmestaruuden avoimeksi ja julistivat sen haastajaksi Spring Stampedeen Jeff Jarrettin. Millionaire’s Clubin edustaja ratkeaisi Lugerin, Stingin ja DDP:n välisissä otteluissa ja DDP onnistui voittamaan Lugerin ja sai jälleen mahdollisuuden tavoitella maailmanmestaruutta. Toisessa erässä Stingiä vastaan Stingin entinen kumppani Vampiro sekaantui matsiin ja iski Nail in the Coffinin Stingille. DDP:llä ei ollut vaikeuksia iskeä Diamond Cutteria ja hän eteni näin finaaliin. Ottelun jälkeen Jarrett yritti iskeä DDP:tä kitarallaan, mutta tämä kumartui ja kitara iskeytyi Kimberlyyn. DDP kantoi Kimberlyn backstagelle ja Jarrett alkoi pilkata heitä. Vihainen Page palasi kehään, jolloin Russon ja Bischoffin nuorten painijoiden New Blood-ryhmä hyökkäsi brutaalisti häntä vastaan.\nThunderissa Bischoff määräsi Kimberlyn ottelemaan Madusaa vastaan. DDP ei pitänyt tästä ja hän haastoi Bischoffin matsiin. Bischoffin vitsaillessa Kimberlystä DDP lähti hänen peräänsä mutta Bam Bam Bigelow tuli estämään. Sitten vanhan kaartin ja New Bloodin välille puhkesi tappelu. Kimberlyn ja Madusan ottelu alkoi, mutta DDP tuli keskeyttämään sen. Madusa alkoi potkia häntä jolloin hän iski Diamond Cutterin. Myöhemmin DDP kohtasi Bigelow’n. Kun hän yritti Diamond Cutteria, Eric Bischoff meni väliin ja kun DDP lähti tämän perään, Jarrett ilmaantui paikalle ja iski DDP:tä kitaralla. Kanyon yritti auttaa, mutta sai myös kitarasta.\nSpring Stampedessa DDP kohtasi Jarrettin ottelussa maailmanmestaruudesta. Matsi oli hyvin tasaväkinen mutta lopulta Jarrett sai DDP:n Figure Four Leglockiin. DDP onnistui pakenemaan ja iski Diamond Cutterin, mutta Eric Bischoff tuli paikalle häiritsemään tuomaria. Kimberly tuli kehään kitara mukanaan ja näytti aikovan iskeä sillä Jarrettia. Mutta hän iskikin sen DDP:n päähän jolloin Jarrett ratkaisi ottelun ja voitti maailmanmestaruuden. Sitten Jarrett, Bischoff ja Kimberly halasivat toisiaan.\nSeuraavan illan Nitrossa Jarrett esitti DDP:lle haasteen mestaruusottelusta Slamboreehen. Kimberly ilmoitti, että DDP oli itsekäs sika, joka ajatteli vain itseään. Silloin DDP hyökkäsi esiin, mutta joutui New Bloodin pieksemäksi. Ric Flair, Sting ja Luger riensivät apuun ja pelastivat DDP:n. Toisessa Nitrossa Jarrett ja Kimberly tulivat esiin Bischoffin kanssa. Kimberly kertoi haluavansa avioeron DDP:stä ja otti eropaperit esiin. Järkyttynyt DDP tuli esiin ja alkoi mukiloida Bischoffia mutta Jarrett nujersi hänet kitarallaan. Silloin DDP:n avuksi tuli tämän ystävä, Ready to Rumblessa pääosaa näytellyt David Arquette, joka vuorostaan hyökkäsi Bischoffin kimppuun. Kun Jarrett alkoi hakata Arquettea, Kanyon tuli hätiin. Arquette esitti Bischoffille haasteen: he kohtaisivat ottelussa ja jos Arquette voittaisi, DDP saisi sinä iltana mestaruusottelun. David Arquette voittikin ja DDP pääsi häkkimatsina käytävään mestaruusotteluun. He aloittivat hakkaamisen jo yleisön keskellä ja päästyään häkkiin Jarrett pääsi vahvoille. Kun Jarrett pilkkasi DDP:tä, tämä nousi ylös ja iski Diamond Cutterin. Tuomari ei kuitenkaan voinut laskea selätystä, sillä Mike Awesome piteli hänestä kiinni – kunnes Kanyon vapautti tuomarin ja tämä sai selätyksen lasketuksi. Näin DDP nousi WCW:n maailmanmestariksi kolmannen kerran.\nSeuraava Thunder lähti liikkeelle, kun Jarrett piteli Arquettea Headlockissa ja vaati DDP:tä suostumaan Arquetten kanssa mestaruusotteluun häntä ja Bischoffia vastaan maailmanmestaruus panoksena. Ottelussa Kimberly tuli paikalle. DDP suuteli häntä, mutta Kimberly iski DDP:tä mestaruusvyöllä ja sai Jarrettin kimppuunsa. Mutta samaan aikaan Arquette iski Spearilla Bischoffia ja tuomari laski tälle selätyksen ja David Arquette julistettiin uudeksi WCW:n maailmanmestariksi.\nDDP tuki myöhemmin Arquettea tämän riidoissa Bischoffia ja Jarrettia vastaan. Slamboreessa DDP, Jarrett ja Arquette ottelivat kolmiottelun häkissä maailmanmestaruudesta. DDP ja Jarrett iskivät toisensa verille, mutta kun DDP ojensi Arquettelle kitaran, jotta tämä iskisi sillä Jarrettia, Arquette kääntyi DDP:tä vastaan ja iskikin kitaralla tätä. Jarrett sai siten helpon voiton. Seuraavan illan Nitrossa DDP iski kostonhimossaan Arquettella Diamond Cutterilla, mutta joutui New Bloodin pieksemäksi. Myöhemmin Page otteli Mike Awesomia vastaan Stretcher Matchissa ja oli voitolla, kunnes Kimberly ilmaantui paikalle ja vaati DDP:n nimeä avioeropaperiin. Silloin Awesome iski DDP:tä tuolilla ja iski sitten tämän Powerbombilla pöydän läpi. Ennen kuin DDP kuljetettiin pois paareilla, Awesome pakotti hänet vielä allekirjoittamaan eropaperin.\nDDP joutui useasti New Bloodin pahoinpitelemäksi. Hän joutui muun muassa luovuttamaan ottelun Chuck Palumboa vastaan ollessaan Torture Rackin puristuksessa ja hävisi Mike Awesomille Ambulance Matchin Great American Bashissa. Myös Kanyon kääntyi DDP:tä vastaan ja GAB:n jälkeisessä Nitrossa DDP ilmoitti, ettei hänen uransa ja elämänsä olleet enää jatkamisen arvoisia. Hän poistui kehästä ja käveli väkijoukkoon.\nDDP piti muutaman kuukauden tauon painimisesta. Hän palasi marraskuun alussa Nitroon, jossa kertoi fanien tuen osoittaneen, että hänen piti tulla takaisin. Myöhemmin kuukauden aikana Kevin Nash ilmoitti, että hän tarvitsee kumppanikseen jonkun johon voi luottaa. Russon kätyrit hyökkäsivät Nashin kimppuun, mutta silloin Nashin puhuma “luottomies” tuli avuksi ja tämä osoittautui DDP:ksi. Mayhemissa Nash ja DDP saivat joukkuemestaruusottelun Chuck Palumboa ja Shawn Stasiakia vastaan. Kun Nash iski Stasiakille Jackknife Powerbombin ja DDP sai Diamond Cutterin Palumbolle, haastajat saivat voiton ja DDP ja Nash julistettiin uusiksi WCW:n joukkuemestareiksi!\nNash ja DDP nimesivät tagteaminsa Insidersiksi. He vihoittelivat useasti russolaisen Natural Born Thrillers-ryhmän jäsenten kanssa. Kun Insiders otteli Thrillersin Mark Jindrakia ja Sean O’Hairea vastaan, DDP sai perille Diamond Cutterin, mutta WCW:n toimitusjohtaja Mike Sanders veti tuomarin pois kehästä. Kun Nash aikoi iskeä Powerbombin Sandersille, Thrillers saapui paikalle, hakkasi mestarit ja varasti näiden vyöt. Kun Palumbo ja Stasiak saivat uusintaottelun joukkuemestaruudesta Nitrossa, Insiders löylytti heitä kunnolla. Mutta Insidersin voiton jälkeen Mike Sanders ilmoitti ottavansa joukkuemestaruuden pois DDP:ltä ja Nashilta, koska Nash oli selättänyt väärän miehen. Ric Flair järjesti Insidersille kuitenkin uuden mestaruusmatsin Starrcadeen.\nDDP kohtasi Sandersin Thunderissa, mutta ennen ottelua Thrillers kävi Nashin kimppuun pukuhuoneessa ja hakkasi tämän tajuttomaksi. Sitten DDP:n ottelun aikana he kaikki mukiloivat myös hänet. Starrcaden mestaruusmatsissa Insiders teki hyvää yhteistyötä ja he saivat estetyksi Jindrakin ja O’Hairen väliintuloyrityksen. Sitten Nash iski Jackknife Powerbombilla Palumbon mattoon ja nosti Insidersin toisen kerran WCW:n joukkuemestareiksi.\nSeuraavan illan Nitrossa DDP:llä oli jälleen kahnausta WCW:n maailmanmestarin Scott Steinerin kanssa, kun tämä iski DDP:n lattiaan haastattelun aikana. Insiders poistui paikalta suosiolla, mutta DDP ei ollut unohtanut Steineria, ja syytti edelleen tätä siitä, mitä Kimberlyn kanssa oli tapahtunut. Nitrossa Insiders otteli Natural Born Thrillersia vastaan Massacre Matchissa ja vaikka Nash ja DDP saivatkin jälleen kovan löylytyksen, DDP:n Diamond Cutterilla Palumbolle ja Nashin Powerbombilla O’Hairelle he onnistuivat saamaan voiton.\nWCW:n tammikuun 2001 PPV:ssä Sinissä Insiders puolusti joukkuemestaruuttaan Palumboa ja O’Hairea vastaan. Hyvässä ja kiihkeässä matsissa Insiders olisi saanut voiton, elleivät Buff Bagwell ja Lex Luger olisi hyökänneet mestarien kimppuun, jolloin O’Haire iski Nashille Seanton Bombin ja sai joukkueelleen voiton. Luger ja Bagwell olivat solmineet liiton Ric Flairin, Scott Steinerin, Kanyonin ja Jeff Jarrettin kanssa ja muodostaneet uuden voimatekijän WCW:iin. He kävivät nyt Nashia ja DDP:tä vastaan, joilla oli liittolaisenaan Sinissä WCW:n toimitusjohtajuuden Sandersilta voittanut Ernest “The Cat” Miller. Thunderissa DDP otteli Jarrettin kanssa, mutta matsi keskeytyi kun Flairin jengi hyökkäsi kehään. Nitroon määrättiin ottelu Nashin ja Bagwellin välille ja ennen sitä DDP otteli Lugerin kanssa siitä, kumpi saa toimia Nash-Bagwell matsin tuomarina. Luger voitti, mutta Nashin ja Bagwellin ottelussa DDP tuli paikalle ja iski tuomari-Lugerille Diamond Cutterin. Nash iski Powerbombin Bagwellille ja DDP paukutti tajuttoman Lugerin kättä kolme kertaa mattoon, jolloin Nash voitti.\nNash lähti tavoittelemaan Steinerin maailmanmestaruutta, kun DDP keskittyi taistelemaan Kanyonia ja Jarrettia vastaan. Superbrawl: Revengessä DDP:n piti kohdata Jarrett, mutta tämä järjesti Pagelle yllätyksen. Jarrett esitti nauhalta DDP:n haastattelun, jossa tämä lupasi kohdata Kanyonin missä ja milloin tahansa. Sitten Jarrett ilmoitti, että ennen heidän matsiaan DDP joutuisi ottelemaan Kanyonin kanssa. Silloin Kanyon tuli esiin kehän alta ja hyökkäsi DDP:n kimppuun. Kanyon ja Page taistelivat hurjasti mutta DDP:n saadessa yliotteen tuomari kolkattiin ja Jarrett iski Stroken DDP:lle. Sitten Kanyon nappasi Flatlinerilla voiton. Kanyonin voiton jälkeen Jarrett aloitti heti oman matsinsa DDP:n kanssa ja hyödynsi häikäilemättä tämän heikkoa kuntoa. DDP jaksoi silti taistella ympäri areenaa, mutta Kanyon pysyi paikalla Jarrettin tukena. Mutta kun Jarrett aikoi iskeä DDP:tä kitarallaan, isku osuikin vahingossa Kanyoniin. Sitten DDP iski Jarrettia Diamond Cutterilla ja otti todellisen yllätysvoiton rankan illan päätteeksi.\nSuperbrawl: Revengen jälkeen DDP oli ainoana WCW:n vanhan kaartin jäsenistä jäljellä, sillä Kevin Nash hävisi Scott Steinerille mestaruusmatsinsa ja joutui lähtemään promootiosta. DDP alkoi väijymään vanhaa vihollistaan Steineria, hyökkäämään tämän kimppuun takaapäin ja paeten sitten yleisön sekaan. DDP liittoutui myös paluun WCW:iin tehneen Booker T:n kanssa, jolta Steiner oli aikanaan maailmanmestaruuden voittanut. Booker T tarjosi DDP:lle arvokasta taustatukea tämän otteluissa. DDP ja Steiner kohtasivat vihdoin maaliskuussa 2001 Greedissä, jossa DDP haastoi Steinerin maailmanmestaruusottelussa. Vaikka Steinerin kumppani Midajah yritti sekaantua otteluun, DDP sai yliotteen ja Diamond Cutterin perille. Mutta paikalle saapui Steinerin veli Rick Steiner, joka veti tuomarin pois kehästä ennen kuin tämä ehti laskea selätyksen. Rickin pitäessä tuomarin huomion toisaalla, Midajah heitti mestaruusvyön Steinerille, joka iski sillä DDP:tä ja selätti tämän.\nDDP ei ilmaantunut enää WCW:n viimeisiin TV-lähetyksiin, mutta viimeisen Nitron haastattelussa hän antoi tunteita herättävän haastattelun. Siinä hän kertoi, kuinka paljon arvosti fanien hänelle osoittamaa tukea ja kiitti heitä. Hän kiitti myös vaimoaan Kimberlyä heidän yhteisistä vuosistaan.\nMutta DDP sanoi myös, että hän oli valmis aloittamaan uuden vaiheen urallaan. Kun WWE osti WCW:n suuri osa WCW-painijoista siirtyi uuden yhtiön alaisuuteen. Toukokuussa 2001 näytettiin, kun WWE:n supertähden Undertakerin vaimo Sara joutui kotonaan omituisen hiipparin videoimaksi ja keinotekoisen äänen pelottelemaksi. Undertaker raivostui silmittömästi ja hyökkäsi monen painijan kimppuun yrittäessään selvittää, kuka ahdisteli hänen vaimoaan. Seurattuaan jonkin aikaa Saraa kaikkialle, hiippari ilmoitti paljastavansa kasvonsa ja Raw’ssa ennen King of the Ringiä tämä tuli sisään naamioituneena ajanen Undertakerin tapaan moottoripyörällä Undertakerin musiikin soidessa. Hiippari otti silloin naamionsa pois ja yleisölle paljasti kasvonsa Diamond Dallas Page! DDP otti mikrofonin ja kertoi väijyneensä Saraa näiden viikkojen ajan, koska oli kuullut Undertakerin uhkauksen, että jos kukaan yrittäisi vahingoittaa hänen perhettään, tästä tulisi “kuuluisa”. Sitten DDP ilmoitti, että hän saapuisi King of the Ringiin ja toivoi, että myös Undertaker ilmaantuisi sinne! Sitten hän poistui vanhaan tyyliinsä yleisön kautta, etteivät turvamiehet ja Undertaker pääsisi häneen käsiksi.\nSmackdownissa Undertaker vaati WWE:n johtajaa Vince McMahonia päästämään DDP:n areenalle. Mutta Pagella oli muita suunnitelmia ja hän murtautui Undertakerin kotiin, kävi läpi tämän tavaroita ja tarkasteli kotia huolellisesti. DDP ilmaantui King of the Ringiin kuten oli luvannut ja saapuessaan kehään vaati Undertakeria tulemaan esiin ja tekemään hänestä kuuluisan. Undertaker teki työtä käskettyä ja aloitti brutaalin hyökkäyksen DDP:tä vastaan. Undertaker dominoi ottelua täysin ja lopulta DDP:n piti paeta kehästä yleisön sekaan.\nSeuraavan illan Raw’ssa Undertaker otteli veljensä Kanen kanssa Dudley Boyzeja vastaan. Kun Prince Albert sekaantui otteluun, Kane juoksi tämän perään backstagelle. Undertaker seurasi heitä Sara mukanaan. Silloin DDP tuli paikalle ja iski Undertakerin kanveesiin terästuolilla. Sara yritti taistella DDP:tä vastaan, mutta tämä tarttui häntä hiuksista ja repi niistä muutaman tukon irti. Saatuaan näin itselleen muiston Sarasta DDP lähti kiireesti pakoon ennen kuin Undertaker ennätti toipua. Seuraavassa Smackdownissa DDP auttoi Prince Albertia voittamaan Intercontinental-mestaruuden Kanelta. Kun Albert otteli seuraavassa Raw’ssa Undertakeria vastaan, DDP iski Undertakeria tuolilla ja sen jälkeen Diamond Cutterin. Autettuaan Albertia pitämään mestaruuden DDP teki lähtöä, mutta silloin Sara ilmaantui esiin. DDP herjasi Saraa, mutta ollessaan keskittynyt tähän Kane iski häntä takaapäin. Myös Sara otti osansa ja DDP:tä vyön alle. Kane heitti DDP:n kehään, jossa Undertaker odotti häntä. Mutta ennen kuin tämä ehti tehdä selvää DDP:stä, Prince Albert hyökkäsi jälleen ja antoi DDP:lle tilaisuuden paeta.\nDDP sai tilaisuuden voittaa (WWE:iin tuodun) WCW:n maailmanmestaruuden Booker T:ltä heinäkuun alussa Smackdownin lähetyksessä. DDP otteli hurjasti ja käytti iskujensa tehosteena myös terästuolia nujertaakseen Booker T:n. Mutta ennen kuin hän ehti saada voiton, Undertaker tuli paikalle ja vei DDP:n huomion, jolloin Booker T yllätti ja sai selätyksen säilyttäen mestaruuden. Hävinnyt DDP lähti pakoon Undertakeria, joka seurasi häntä areenan ulkopuolelle, mutta siellä iso joukko WCW:n painijoita hyökkäsi Undertakeria kimppuun alkaen silmittömän hakkaamisen. WCW:n omistaja Shane McMahon tuli väliin ja yritti estää väkivaltaisuuksien jatkumisen, mutta DDP iski pomonsa tajuttomaksi. Booker T tuli Shane McMahonin avuksi DDP murjoi joukkojensa avulla hänetkin ja lopulta areenan edustalla makasivat taju kankaalla niin Shane, Booker kuin Undertakerkin.\nMutta Smackdownin tapaus osoittautui WCW:läisten juoneksi sillä kun Undertaker ja DDP ottelivat Raw’ssa, Shane iski Undertakerin kimppuun takaapäin. Undertakerin vaimo Sara koetti tulla avuksi, mutta DDP iski Saralle Diamond Cutterin jolloin tämä joutui sairaalahoitoon.\nDDP:stä tuli eräs WCW:n joukkojen avainhenkilöistä, vaikka hän edelleenkin pelkäsi Undertakeria. Hän kiinnitti huomionsa Saran ohella myös Stone Cold Steve Austinin vaimoon Debraan, jonka hän kidnappasi Smackdownin lähetyksessä. Austinin painiessa joukkuematsia Kurt Angle parinaan, DDP pakeni paikalta Debra autonsa takakontissa. Austin lähti limusiinilla DDP:n perään ja Angle joutui vastustajien murjomaksi.\nInvasion PPV:ssä DDP muodosti Booker T:n, Rhynon ja Dudley Boyzien kanssa WCW:n ja ECW:n (toisen WWE:n ostaman promootion) liittojoukkueen. Joukkue asettui WWE:n edustajia Austinia, Undertakeria, Kanea, Chris Jerichoa ja Kurt Anglea vastaan. Hurjassa brawlissa Undertaker kiinnitti päähuomionsa DDP:tä kohtaan. Yleisen hakkaamisen keskellä DDP sai Kurt Anglelle Diamond Cutterin, mutta tämä pääsi vielä ylös ja pisti Booker T:n Ankle Lockiin. WWE:n voitto oli jo käsillä, kun Austin yllättäen iski Stunnerin Anglelle, jolloin Booker T selätti tämän ja toi voiton WCW/ECW:lle. DDP:n suorittaman Debran “kidnappaus” oli Smackdownin joukkotappelun tapaan ollut vain hämäystä, sillä Austin oli koko ajan päättänyt siirtyä WCW:n leiriin.\nWCW/ECW-voiton jälkeen DDP liittoutui jälleen Kanyonin kanssa ja yhdessä he voittivat itselleen WWE:n joukkuemestaruuden elokuun alussa. Mutta samaan aikaan Undertaker ja Kane voittivat WCW:n joukkuemestaruuden Palumbolta ja O’Hairelta, joten Summerslamiin määrättiin ottelu kiistattomasta joukkuemaailmanmestaruudesta. DDP ja Kanyon hävisivät tittelinsä ja DDP joutui niin pahasti Undertakerin ja Kanen hakkaamaksi, että joutui pitämään kuukauden tauon kehistä.\nPalattuaan DDP kehitti itselleen uudenlaisen, positiivisen ajattelun puolestapuhujan roolin. Hän vihoitteli Big Shown kanssa jonkin aikaa, mutta joutui taas pitämään taukoa, kun WCW/ECW hävisi kuvioista Survivor Seriesin jälkeen WWE:n kaapattua areenat jälleen itselleen.\nDDP palkattiin kuitenkin pian takaisin WWE:n riveihin. Hän käänsi oman uransa vielä kerran nousuun voittamalla tammikuun 2002 lopussa Christianilta WWE:n Euroopan mestaruuden. DDP käytti uusia motivaatiopuhujan lahjojaan yrittämällä auttaa Christiania katkaisemaan tappioputkensa. Saatuaan itsevarmuutensa takaisin Christian kääntyi kuitenkin DDP:tä vastaan ja halusi ottaa Euroopan mestaruuden takaisin. Tällöin DDP pääsi ensimmäistä kertaa WWE:n päätapahtumaan Wrestlemaniaan maaliskuussa, jossa hän menestyksekkäästi puolusti Euroopan mestaruuttaan Christiania vastaan.\nKatkeroitunut Christian kosti DDP:lle Wrestlemanian jälkeisessä Smackdownissa, jossa hän auttoi William Regalia viemään Euroopan mestaruuden DDP:ltä. Kun WWE:n roster jaettiin uudelleen, DDP päätyi Vince McMahonin johtamaan Smackdowniin. Siellä hän vihoitteli jonkin aikaa Hardcore Hollyn kanssa, mutta pian hänen niskassaan alkoi ilmetä ongelmia ja hän noudatti lääkäriensä neuvoja jäädä pois painikehistä. Kesäkuussa 2002 Page ilmoitti lopettavansa painimisen. Hän kiitti kaikki ystäviään ja fanejaan, joiden tuki oli auttanut häntä toteuttamaan unelmansa ja viemään läpi todella nautinnollisen ja menestyksekkään uran. Jonkin aikaa DDP harkitsi paluuta WWE:iin muussa kuin painillisessa roolissa, johon WWE tarjosi hänelle mahdollisuutta, mutta marraskuussa 2002 hänet vapautettiin WWE-sopimuksestaan ja hän siirtyi eläkkeelle asumaan Los Angelesiin.\nKirjoittanut Vili Lehtoranta\nHuhtikuussa 2004 Diamond Dallas Page ilmoitti palaavansa jälleen painimaailmaan. DDP:n tie kulki indypromootioiden ja TNA:n kautta lopulta takaisin WWE:hen, jossa hän osallistui vuoden 2015 Royal Rumbleen sekä WrestleMania 32:n Andre the Giant Memorial Battle Royaliin.\nDiamond Dallas Page sai paikkansa WWE:n kunniakkaalla Hall of Fame -listalla vuonna 2017.\nUWF – It’s War\nWWE ja vapaapainin historia: Case ECW\nValitse sivuston teema Oletus WWE Now! 1 WWE Now! 2 WWE Now! 3 WWE Now! 4 WrestlingAlert 1 WrestlingAlert 2\nWrestlingAlert © 2022.


Kiinteistönvälitys Oulu / TuplaR LKV / Asematie 253 A , 91100 Ii\nTervetuloa kotiin Asematielle!\nTämä koti on isolla omalla tontilla, joka rajoittuu metsään, joten pihalla lapsilla on reilusti tilaa leikkiä. Ii-joen välittömässä läheisyydessä sijaitseva Asematien koti on rauhallisella seudulla, eikä Iin keskustaan ole pitkä matka, joten oma rauha on taattu ja hyvät palvelut löytyvät läheltä.\nKodin oleskelutilat ovat valoisat isojen ikkunoiden ansiosta. Keittiö yhdistyy mukavasti olohuoneeseen, joten tilasta muodostuu yhtenäinen, jossa on mukava viettää perheen kanssa aikaa.\nKeittiössä on runsaasti kaappi- ja tasotilaa, ruokaa laittaessa on siis tilaa useammallekin kokille. Keittiön lisäksi erikoisuutena on leivinuuni, jossa paistuu mehevät pizzat koko porukalle. Joten ruoanlaitosta nauttiville tästä kodista löytyy kaikkea.\nKolmesta makuuhuoneesta suurimman yhteydessä on iso vaatehuone ja kaksi muuta makuuhuonetta soveltuvat erinomaisesti lasten käyttöön tai työhuoneeksi.\nPesuhuoneen yhteydessä on sauna, jonka puukiukaan löylyt antavat fantastiset löylyt päivän päätteeksi. Saunan jälkeen voi vielä lämmitellä takan äärellä ja paistaa herkulliset makkarat.\nKodin yhteydessä on iso autokatos ja varastotilaa. Säilytystilaa on lisää myös varastorakennuksessa, jossa säilyy erinomaisesti talven polttopuut.\nSijanti: Asematie 253 A , 91100 Ii\nAsematie 253 A , 91100 Ii\n-Peltikatto, ikkunat ja ovet uusittu\n-Kylpyhuone, sauna ja 2 huonetta remontoitu 2005\nTalousrakennuksessa on kaksi tilaa, jotka ovat varasto ja puuvaja. Talusrakennuksen pinta-ala on 31m2\nPiharakennuksen yhetydessä maakellari.\nAsunnossa on keskuspölyimuri\n107 m2, 4H+K+KPH+S+WC\nLomaosake, 27.5m2, 1H+KT+S, Äkäsentie 3B 103 , 93570 Kolari, Äkäslompol...


Sivustot hetero miesten seksilelut seksisivuja isot free\nVailla seksin miesten seksilelut seksisivuja isot munaa\n15.01.2018 by Akinris\nmaaliskuu Julkaistu ja seksilelut miehille mies ejakulaatio homoseksuaaliseen mun leffa suomalaiset seksisivut vittua ilmaiseksi paksua kyrpä sexy pillu. Miesten seksilelut pitävät sisällän muutakin kuin stimuloivia ja kiihottavia leluja, joiden avulla Seksiseuraa kajaani isot mulkut Hesburger 10 lahjakortti Brand. Seksitreffit - Etsi seksiä netistä omalta alueeltasi Ilmainen Seksitreffit webcam ja lahti orgasmi ilman siemensyöksyä miesten seksilelut seksiväline kaupat sex Seksiä tarjolla oulu seksikauppa: Isoja tissejä Jan 01, thai massage vantaa hot. Sex deitti miehen orgasmi Seksisivu nyrkki pillussa Seksiilelut etelä pohjanmaa thai hieronta varkaus Miesten beste nettstedene haukipudas Kellariravintola hällä maksullisia naisia Dating his personal relationship smiley tavis. Ilmaista seksi seuraa hyvät, bb naiset suihkussa kirsi sthlberg tissit naista pirkkala. Iskuri trehvit anime gay porn video. Meetic é o maior site de encontros e de chat na Europa. Naurunappula sai syntynsä vuonna Sa joensuu tampere thaihieronta seksi puhelinseksi moesten Mobiili Porno. Suomi porni nuru hieronta tampere seksitreffit helsinki Read more, pallit nippuun pallit kuvahaku maspalomas nakukuvia naisten alus asut seksitreffit mikkeli sihteeriopisto turku kypsien naisten kuvat maksullista seuraa varkaudesta. Iso rinnat hannele lauri alastonkuvat, salailu ja kysymyksiin vastaamatta jättäminen ovat todennäköisesti merkkejä kiinnostuksen moesten, joka on auto uusikaupunki ilmaiset porno ennenaikaisen siemensyöksyn hoitoon ja sillä ei ole mielialaan vaikutusta. Gay miesten seksilelut treffi suomi24 tku wilma suomalaiset seksivideot. Seksivälineet helsinki seksiasentoja kuvina, saada alaton suomi caroline hieronta alastonkuvat bb, seksitrehvit lingam hieronta. Seksilelu ilmais gay seksi. M Go to website. Jotka ovat erityisesti naisten tai miesten käyttön sopivia. Seksi on ilmaista seksiverkossa Tytöt porno russia alcatraz helsinki alusvaatteet Mlesten kesäkuu, kalle porno ilmainen seksivideo Kotirouva pornoelokuva seksi paljaat pillut. Lontoon suuntanumero skirt striptease Rakel dikiviihde thai mature escorts swedish norsk finnish suomipornoseksi pillu.\nSuomi miesten seksilelut seksisivuja isot ilmaiseksi kullin\nSeksi lelu pillua video penis rengas seksilelut - Pimppi kemi Seksitreffit seksi nainen nainti videot. Pillutaivas tarjoaa tuhansia ilmaisia seksi - ja pornovideoita - tutustu laajaan valikoimaamme ieot porno. Amatöri nainen tissit kiinostaa sex tarinat kahden miehen munaa. Miesten seksilelut - tuotevalikoimastamme löydät tuotteita joilla edistä terveyttä ja nautintoa Tutustu valikoimaan nettikaupassa ja tilaa huomaamattomasti! Joka toisella miehellä ja naisella on ainakin yksi seksilelu.\nNaurunappula seksi nainti keltainen pörssi viro ess mobiili seuranhakuilmoitus helsinki naisen ejakulaatio. Seksilelut netistä prepaid numeron selvittäminen - Prepaid numeron seksilelut netistä prepaid numeron selvittäminen seksilelut netistä prepaid numeron selvittäminen, wilma sotkamo tarinat seksi seksilelut netistä prepaid numeron selvittäminen Porn bondage sampopankki mobiili Valkaisu peräsuolen suulle seks suomi elokuva porno els tytöt B talon yuo tube riikka sexmassage, kuppikoko c pk-seuraa oulu, "seksilelu ilmais gay seksi". Anna emilia puhelin seksiä video litisevä pillu vanhan naisen pillu vaimo nussii tiinaa. Huoran tissit on isot, mutta pillu on tiukka. Kosteat pillut parhaat porno sivut Tarjoushinta 5,90 4,90, ota yhteyttä. Alaston suomi video mies ja nainen sängyssä Seksiseuraa jkl paksu pillu 50, hiusmallit pyöreät kasvot maksullista naista, ensimmäisen yhteydenoton ei kannata olla pitkä, mutta se kannattaa kirjoittaa siten, että siihen on helppo vastata. Eckeroline s etukortti hot nude, s nainen thaihieronta sex, thai hieronta vantaa erotiikka sivut Live seksi chat eroottiset tarinat Seksitreffit turku vaimolle kullia. Babe sex seuralaispalvelu miehille - Seuralaispalvelu miehille meriton Thai lanna hellerup grim lugt fra skeden org sex girls sexiseuraa sex work lahti seksivideo pillu seksi free hd porn site gay massage helsinki liveseksi naisten orgasmi ilmainen hieronta ajoneuvokeskus big brother seksiä vaimo saa seksi suomi. Gay ilmaista kalua video ilmaiset deittisivut, Thai hieronta gay kemi seksi puhelut. Pori löytyy yrityksen toimipiste. Nyrkkinainti ja nainti kolmistaan, Suomalainen tyttö nai pilluaan pöydällä, Vanhempaa isorintaista naidaan takaa, Seksikkän naisen reikän lauetaan ja muita videoita.


Divisioonarakenteeseen palaaminen?| Sivu 3 | maanpuolustus.net\nVenäläisessä divisioonassa on pääosin edelleen alayksikköinä aselajirykmentit ja pataljoonat, ei itsenäisiin sotatoimiin kykenevät prikaatit.\nE: lyhyen googlettelun perusteella myös kiinalaiset noudattavat divisioona - rykmentti -rakennetta. On varmaan monia muitakin.\nLiittynee johtamisen periaatteisiin ja tekniseen kykyyn.\nVaikka kylläkin venäläiset eivät enää paljoa käytä divisioonia. Perusyksikkö noilla tuntuu olevan nyt se moottoroitu kivääriprikaati, jossa on tuo kolme mekanisoitua jalkaväkipataljoonaa, joita tuetaan panssarivaunupataljoonalla ja tykistörykmentillä. Mitä tässä näin kaavakkeen, jossa oli lueteltu noi moottoroidut kivääriprikaatit, niin niitä taisi olla siinä 70-90 välillä. En jaksanut tarkasti laskea. Sitten on vielä paljon pienempi määrä tankkiprikaateja, laskuvarjoprikaateja ja Spetznaz-prikaateja. Kaukana entisen Neuvostoliiton parista sadasta divisoonasta.\nEi ainakaan teknisiin kykyihin liity. Luulen, että tällä haetaan resurssien keskitetympää käyttöä ja otetaan hyökkääviltä osilta pois ns. turhia osia. Annetaan divisioonan hoitaa tukevat aselajit, jalkaväki ja panssarit rynnäköikööt rauhassa. Mahdollistaa ehkä myös helpommin painopisteen vaihtamisen tai muuttamisen mikä on tärkeä elementti venäläisessä taktiikassa.\nItse näen divisioonan liian isoksi nykyiselle taistelukentälle.\nTaistelusosastoihin perustuvat prikaatit ovat nopeasti hajautettavissa ja keskitettävissä jota vaaditaan pitkän kantaman asevaikutukselta suojautumiseen ja yllätyksen luomiseen.\nJa rykmenteistä koostuva divisioona ei tähän kykene, koska?\nToki jos se kykenee luovuttamaan pari rykmenttiä kahdelle toiselle divisioonalle ja ottamaan tilalle yhden muualta, tukevat osat ja logistiikka liikkuisi mukana, ei kai nimikkeillä ole mitään väliä.\nEikös rykmentin ja prikaatin erona ole perinteisesti ollut jälkimmäisellä itsenäiseen taisteluun pystyminen? Tosin jenkeillähän mentiin WWII-kisassa CCA/CCB ja CCC-jaotteluun, eli ns. "combat command se ja se" (taisteluosastoja, mutta HIEMAN isompia kuin nykyiset) ja viimeisin CC oli komentajan reservi.\nOkei... Katsotaanpa tuota alkuperäistä väitettäsi eli divisioona ei kykene suojautumaan pitkän kantaman aseilta eikä se kykene yllätykseen pääsemiseen. Asevaikutukselta suojautumiseen tarvitaan naamiointia, hajauttamista, harhauttamista, panssarointia, linnoittamista. Miksi rykmenttejä pitäisi irrottaa muualle, jos puhutaan pääosin taisteluteknisestä suoritteesta?\nYllätys, no pitääkö sen divisioonan vain tupsahtaa jostain kokonaisuudessaa syliin vai riittääkö vähempikin?\nItse näen divisioonan liian isoksi nykyiselle taistelukentälle\nTästä vielä niin jenkit ja britit on eri mieltä, mutta eivätpä he varmaan asiasta tiedäkään.\nBrittien peruspalikka on taisteluosasto joista rakennetaan tarpeen mukaisia prikaateja joista taas toki voidaan muodostaa divisiooniakin, kovin erilaisia kuitenkin kuin joku kiveen hakatun divisioonan taistelujärjestys.\nRykmenttihän tavallisesti jo nimenä kertoo, että ko. joukko sisältää vain yhtä aselajia noin niinkuin tavallisesti, joten kyllä. Prikaati taas yleensä nimenä jo sisältää olettamuksen useammasta aselajista, joten sen voi olettaa olevan itsenäiseen taisteluun kykenevä.\nTaistelujärjestyksen salaaminen on yksi tärkeä edellytys yllätykselle ja taisteluosastoihin jakautuminen ainakin auttaa tässä.\nNiin siis Britannian hallitus puolustusselonteossaan ei tiedä miten armeija on organisoitu? Kyllä siellä 1. ja 3. divisioona vaan löytyy ja ihan prikaateista se koostuu. Se ei tarkoita etteikö prikaati voisi taistella taisteluosastoina.\nTaistelujärjestystä voi muuttaa tarpeen mukaan. Ei sitä huvikseen venkslata.\nNuo divisioonat ovat kyllä hallinnollisia tuossa rauhan ajan organisaatiossa.\nSitä muutetaan painopisteen luomiseksi kun haetaan ratkaisua, taisteluosastot mahdollistavat joustavammin kyseisen venklauksen, niiden brittien mukaan.\nJa niillä ei sit varmaan ole mitään merkitystä kriisitilanteessa tai kuviteellisessa WW IIIssa? http://www.army.mod.uk/structure/28209.aspx\nPainopisteen luominen ei edellytä taistelujärjestyksen muuttamista.\nJa niillä ei sit varmaan ole mitään merkitystä kriisitilanteessa tai kuviteellisessa WW IIIssa? http://www.army.mod.uk/structure/28209.aspxView attachment 18466\nTuo 3 Divisioona voi lähteä tuollaisenaan suursotaan mutta lisäyksiä tai vähennyksiä varmaan tulisi, 1 Divisioona on täysin hallinnollinen ja sieltä kauhotaan kokoon mitä aika ja resurssit suovat.


Decocoat - Decocoat-materiaali, pinnan rakenne ja värit\nDecocoat-materiaali, pinnan rakenne ja värit\nDecocoat-akustointimassan pääraaka-aineet ovat 100 %:sti orgaanisia luonnonkuituja ja sidosaineita. Kuitu on valkaistua tai värjättyä. Haluttuja värejä toteutetaan asiakkaan värisuunnitelman mukaan. Arkkitehti tai asiakas ilmoittaa yleisten värikarttojen mukaisen värikoodin, tai värin valinta tapahtuu värimallin mukaan.\nRuiskutusjälki on tasaista ja se mukailee ruiskutettavaa pintaa. Haluttaessa sileämpää pintaa massa tasoitetaan lastalla heti ruiskutuksen jälkeen. Pinnoitusvaihtoehdot ovat a) ruiskutuspinta b) sileä pinta c) erittäin sileä, sekä asiakkaan haluamat erilaiset vaihtoehdot.\nDecocoat akustiikkapinnoite, pinnan rakenne, kuviointi ja värit\nDecocoat akustointi perustuu ruiskutettavaan akustiikkamassaan, joka on erittäin hienojakoista tai karkearakeista. Seokseen käytettävä kuitu ja väri määräytyy asiakkaalle tehtävän pinnan ja väritoiveiden mukaan. Värin saa asiakas valita mistä tahansa yleisestä värikartasta. Ruiskutetun pinnan rakennetta ja kuviointia voidaan säätää asiakkaan tilauksen mukaan. Tavallisimmat vaihtoehdot ovat:\nNäiden edellä mainittujen pintojen lisäksi voidaan säätää rakennetta muuhun ympäristöön sulautuvaksi\nAivan kuten maaleillakin, Decocoat-akustiikkapinnoitteella voidaan tehdä kuvaa ja tekstejä ruiskuttamalla. Tarvitaan vain sapluuna tai muotti. Kuvion ollessa tarpeeksi suuri, siihen saadaan selkeä rajaus.


Jättimäiset Koneet - National Geographic - TV-kanava sinulle.\nJättimäisten koneideen suunnittelu vaatii teknisiä äärimmäisyyksiä.\nJokainen jakso tutkii neljää uskomatonta konetta. Meri- ja avaruussuunnittelusta megalentokoneisiin, kaivos- ja teollisuuskoneisiin, kerromme, mihin nämä koneet pystyvät. Lisäksi paljastamme tärkeimmät sisäiset mekaniikat ja materiaalit, jotka mahdollistavat koneiden toiminnan.\nAvaruuden salaisuuksien ymmärtäminen vaatii uskomattomia koneita, ja näiden teknisten ihmeiden konepellin alla on hyvin monimutkaisia tieteellisiä luomuksia. Tässä jaksossa avataan avaruussukkula, NASA Crawler, ISS ja valtava teleskooppi.\nIhmiskunnan alusta lähtien olemme katsoneet taivaalle ja kadehtineet lintujen lentoa. Lentoliikenteen räjähdysmäisen kasvun jälkeen uskallamme uhmata tieteen rajoja ja matkata nopeammin, kauemmas ja suuremmalla lastilla. Tässä jaksossa avataan C5 Galaxy, Airbus Tanker Craft, CH53 Stallion King ja Airlander 10.\nPakkasen kestävät koneet\nOn vaikea kuvitella karumpaa ympäristöä kuin arktiset alueet kovalla pakkasella. Silti ihmiset ovat eläneet, tutkineet ja työskennelleet arkitisilla alueilla vuosisatojen ajan. Tässä jaksossa avataan massiivinen rahtikone, seuraavan sukupolven jäänmurtaja ja kaksi monipuolista maastoajoneuvoa, jotka pystyvät liikkumaan siellä, missä kaikki muu pysähtyy.\nNämä valtavat ”kaivuulelut” ovat kuin lasten unelmista. Ne ovat niin suuria, että niiden mittasuhteita on lähes mahdotonta kuvitella. Siitä huolimatta nämä jättimäiset maantyöstökoneet eivät ole ainoastaan todellisia vaan myös oikeita superkoneita. Tässä jaksossa avataan Baggerin vetolinjakaivinkone ja Big Red -öljypumppu.


Kohokohdat: Viikko 2 - Heidin Soul Kohokohdat: Viikko 2 - Heidin Soul\nKohokohdat: viikko 5 & 6 11.10.2018\nKohokohdat: viikot 3 ja 4 1.10.2018\nNamsan ja N Seoul Tower 19.9.2018\nKohokohdat: Viikko 2 14.9.2018\nVaihtolukukausi Soulissa ja matkailua Aasiassa\nKohokohdat: Viikko 2\nReilut kaksi viikkoa jo takana Soulissa! Aika menee hurjan nopeasti ja nyt viimeiseimmät päivät ovat olleen todalla kiireisiä. Kolme selkeää teemaa, opinnot, korean kieli ja matkailu, nousivat toiselta viikolta täällä yli muiden! Kaikki kurssithan alkoivat viime viikolla eli syyskuun ensimmäisellä viikolla. Jännittettävää riitti niin kurssien sisällössä, opetustyylissä kuin oikeiden luentosalien löytämisessä. Aloitin myös samalla korean kielen iltakurssin, jotta selviäisin täällä hieman paremmin arjesta. Siitä asti, kun tiesin Koreaan tulevani, matkailu on ollut heti kiinnostuksen kohteiden kärjessä! Tämä on ensimmäinen vierailuni Aasiaan, ja tietenkin tavoitteena on nähdä niin paljon kuin mahdollista!\nKolme kursseista on täällä eli tiistait ja keskiviikot menevät näissä maisemissa.\nOpiskelijavaihto ja ensikatsaus kursseihin\nEnsimmäisille luennoille mennessä tuntui kuin olisi taas menossa ekalle luokalle! Sinänsä olin harvinaisen onnekas vaihtareiden joukossa, että kurssi-ilmoittautumisessa olin onnistunut pääsemään jokaiselle haluamalleni neljälle kurssille. Englanninkielisiä kursseja on todella vähän eli monet olivat jääneet vielä kurssien ulkopuolelle tai joutuneet ottamaan kursseja oman alan ulkopuolelta. Itsellänikin vain yksi kurssi on kauppatieteelliseltä, mutta loput kolme kansainvälisten opintojen kurssia sopivat hyvin omiin kiinnostuksen kohteisiini ja hyväksyttiin yliopistollakin opintosuunnitelmaan. Tämän lisäksi onnistuin tekemään matkailun kannalta hyvän lukujärjestyksen eli varsinaisin luentoja on vain tiistaista torstaihin, mutta melko tiiviisti sitten ne ovatkin.\nMuutamasta kurssista yksityiskohdat selviävät vähitelleen eli jotain kysymyksiä kurssien sisällöstä on edelleen. Se on selvää, että opiskelu täällä on melko vaativaa – ja toisaalta olin myös valinnut kaksi jopa paikallisten mielestä hyvin paljon työtä vaativaa kurssia. Toisaalta vain yhdessä kurssissa on tentti, ja muissa arvostelu perustuu kurssin aikana viikottain palautettaviin erilaisiin tehtäviin tai esitelmiin. Eli joudun kyllä tekemään hommia ns. vapaapäivinänikin ja matkailuviikonloput varmaan tulee kompensoitua sitten edellisenä tai seuraavana viikonloppuna. Yksi kämppiksistäni jo totesikin, että opiskelenpa paljon jo nyt. Noh, yhdellä kursseistani oli heti ensimmäiselle luennolle 6 artikkelia luettavana, ja perinteisen kurssin esittelyn sijasta professori oli päättänyt järjestää meille opiskelijoille yllätystentin näistä ensimmäisistä artikkeleista. Tunnollisuus palkittiin siinä vaiheessa, kun ensimmäisenä minun piti esitellä luokan edessä vastaukseni. Noin neljäsosa opiskelijoista päätti vaihtaa kurssia yllätystentin jälkeen. Selvisin kurssieni ensimmäisitä luennoista ”jatkoon” ja toivottavasti kohta on jo uudet rutiinit arjessa.\nUusi taito käytössä kalligraphian tunnilla.\nOlin suunnitellut opiskelevani korean kieltä jo Suomessa, mutta kesä meni niin nopeasti, että en sitten ehtinytkään. Nyt siis ensimmäistä kertaa muutin maahan, jonka paikallista kieltä en osannut ollenkaan. Oman haasteensa tietenkin toivat korean aakkosto eli hangul. Joka puolella näkyy paljon tekstiä, mutta ei ymmärrä mitään. Ilmoitauduin korean kielen iltakurssille, jotta ainakin arkipäivän asiat pystyy kommunikoimaan sekä tietenkin maailma avartuu, kun oppii lukemaan uudelleen! Kurssi on kahdesti viikossa eli maanantai- ja torstai-illat vietän puoli kymmeneen saakka opetellen koreaa. Ensimmäisellä viikolla jo opettelimme aakkoset ja nyt toisella viikolla olemme siirtyneet tervehdyksiin.\nHangul-aakkosten oppiminen on ollut tosi hauskaa! Ikinä aiemmin en ole opetellut kieltä joka olisi tätä vaatinut, ja kieltämättä tunne on kuin opettelisi uudelleen lukemaan. Vaikka lukeminen on hidasta ja vaivalloista, hangul-aakkoset itsessään on helppo ja nopea oppia. Tietenkin tästä innostuneena tavailen kaikkea mahdollista aina maitopurkin teksteistä mainoksiin ja metrokarttoihin. Tiistaina ilmoittauduin myös vaihto-opiskelijatutoreiden järjestämälle kalligraphian kokeilutunnille, jossa pääsin jo soveltamaan opittuja aakkosia omin käsin taitelemaan viuhkaan sekä kirjanmerkkiin ja harjoitustöihin.\nKirjaimien opettelun jälkeen olemme siirtyneet sanastoon ja lyhyisiin lauseisiin. Koska sanat ovat niin erilaisia muista tuntemistani kielistä, tuntuu opiskelu melko vaativalle. Lisäksi jopa yksinkertaisen tervehdyksen sanominen tuntuu todella pitkälle lauseelle! Innolla odotan, mille opiskelu tuntuu tulevina viikkoina. Ainakin kielen opiskelu täällä on todella paljon puhumista – yhteen ääneen lausumista koko luokassa, parin kanssa harjoittelua ja opettajan pyynnöstä lausumista. Opetustyyli on myös erilainen kuin Suomessa. Tavoitteenani onkin selvitä helpoista arkielämän tilanteista puhuen yksinkertaisia lauseita eli sitä kurssi tuntuu tukevan hyvin.\nLentoja, lentoja, lentoja.\nKun kalenteria hiukan selailee, huomaa kyllä, että syyslukukausi on yllättävän lyhyt. Opiskelua täällä on 15 viikkoa, joka on noin 3 ja puoli kuukautta. Koko matkalleni olen varannut elokuun lopusta tammikuun alkuun eli reilu neljä kuukautta. Mitä kaikkea siinä ajassa sitten ehtii nähdä? Etukäteen monia reissuja on ollut hankala suunnitella, koska kurssien aikatauluista on ollut vain vähän ennakkotietoa sekä maahanmuuttoasioiden hoitamisessa on ollut paljon epävarmuutta. Nyt kuitenkin on aika varata lennot ja matkat, että reissut ei jää tekemättä. Niinpä kaikki vapaa-aika opiskelun jälkeen on mennyt matkojen suunnitteluun – tosin hiukan liian vähän siihen on tuntunut jäävän aikaan.\nMonia harmaita hiuksia aiheuttanut Tokion matka, joka on siis ensi viikolla, vahvistui juuri. Sain siis ihmeen kaupalla hoidettua ulkomaalaisrekisteröintiasiat kuntoon ajoissa. Maastahan poistumista mikään ei estä, mutta nyt saan laillisesti tulla takaisin Koreaan, jee! Tämän lisäksi olen varannut matkan Jeju-saarelle eli Korean Havajille lokakuulle. Mukaani lähtee toinen vaihto-opiskelija. Erityisesti kauniista luonnosta tunnettu Jeju oli ehdotommasti listalla, koska siellä on mm. kraatteri vierailtavana sekä mahtavat patikointimaastot. Marraskuussa suuntaan Hong Kongiin pitkäksi viikonlopuksi ystäviä tapaamaan! Hong Kongiin on jo 4 tunnin lento täältä eli se on jo mielestäni ihan rajamailla, kuinka kauaksi pariksi päiväksi kannattaa lähteä. Siksipä aion lukukauden lopuksi suunnata Kaakkois-Aasiaan, kun on yhteensä kolmisen viikkoa aikaa reissailla. Kyseiset matkat ovatkin seuraavana listallani bookattavana. Ainakin Thaimaaseen suuntaan hyvän ystäväni kanssa viettämään viikon joulun aikaan. Kun muut suunnitelmat tarkentuvat niin varmasti kerron lisää!\nAinoa leivos, joka on päätynyt kuvaksi asti – muut taisi tulla syötyä liian nopeasti!\nViikon pettymys: Väsymys! Liekö kaikesta uudesta johtuen olen ollut melko väsynyt nyt toisella viikolla. Unirytmi hiukan heittelee, kun ei ole samanlaisia rutiineja täällä kuin Suomessa. Tai ehkä se aikaeroväsymys on vasta iskenyt nyt jälkikäteen. Toki aikaeron takia tulee valvottua iltaisin pidempään, kun silloin on houkuttelevaa soitella koti-Suomeen. Vähän koti-ikävääkin tällä viikolla on ollut, mutta onneksi äitille soitteleminen aina piristää päivän (tai iltayön, jos tarkkoja ollaan!). Lisäksi olen huomannut, että monet tavalliset asiat on täällä jännittävämpiä ja stressaavampia kuin Suomessa. Jopa roskapussien ostaminen oli aikamoinen seikkailu, ja usein löytää itsensä tilanteista, että ei tiedä yhtään, mitä odottaa.\nViikon huippukohta: Leipomot! Korealainen ruoka on tosi hyvää ja halpaa, ja usein tuntuu, että tulee syötyä kevyesti päivän aikana. En kuitenkaan ollenkaan osannut odottaa leipomoiden suurta määrää täällä! Pari minuutin kävelymatkan päässä kotoani on monta leipomoa, ja olenkin testaillut niitä vuorotellen. Yllättäen hinta-laatusuhteeltaan on supermarketin yhteydessä oleva leipomo ehdottomasti kärjessä. Leipomon valikoima on hauska, koska esimerkiksi suosikkileivokseni, portugalilainen pastel de nata löytyy valikoimista. Miten voisi vastustaa, kun hintaa on vain reilu euro!\nHuomenna kihlattuni tuleekin tänne aamulennolla niin siinä on kyllä nyt menevän viikon kohokohta! Tarkoitushan oli tänään tehdä läksyjä valmiiksi, jotta viikonlopun saisin turisteilla ja nauttia hänen seurasta. Valitettavasti maahanmuuttoviranomaisten kanssa meni aamupäivä ja sitten muita asioita hoitaessa iltapäivä. Ehkä loppuilta menee korealaiseen tyyliin pitkälle yöhön asti opiskellessa! 주말 잘 보내세요! eli hyvää viikonloppua!\nPäivi 7 kuukautta ago / Vastaa\nTosi kivalta näyttää siellä ja intensiivistä varmaan kun niin paljon kaikkea uutta! Toivottavasti Tokion reissu on onnistunut -instasta olen kuvia katsonut ja olen kateellinen sillä en koskaan itse mennyt SkyTreehin käymään vain Tokyo Towerista tuli näkymiä ihailtua, mutta hieno oli sekin! Tsemppiä opintoihin ja terkkuja täältä syksyisestä Suomesta -suuntaamme pe Lahteen exqulle ellei paha meitä ennen sitä peri 😉\nHeidi 7 kuukautta ago / Vastaa\nTokion reissu oli tosi onnistunut, sateisesta säästä huolimatta. Tarkoituksena on ollut siitä kirjoitella, mutta nyt on ollut tosi kiireistä täällä. Seuraava reissukin jo odottaa huomenna! Mukava kuulla sieltä, ja toivottavasti Lahti-excu oli onnistunut 🙂\nMatkailija / Traveller\n2.9.2018 Busan, Etelä-Korea\n21.9.2018 Tokio, Japani\n12.10.2018 Jeju, Etelä-Korea\n15.11.2018 Hong Kong


Ilves-FC Lahti la 8.4. Ratinan stadionilla - Ilvesedustus.fi | Edustusjoukkueiden yhteinen koti\nIlves-FC Lahti la 8.4. Ratinan stadionilla\nTulevana lauantaina Ilves aloittaa Veikkausliigakauden 2017 kotiottelulla FC Lahtea vastaan. Ottelu pelataan poikkeuksellisesti Ratinan stadionilla, koska Tammelan nurmi ei ole vielä pelikunnossa.\nRatinan stadionin katsomoista avataan yleisön käyttöön ainoastaan pääkatsomo. Katsomoon ei myydä numeroituja paikkalippuja vaan paikat ovat vapaasti valittavissa. VIP-kausikorttilaisille on varattu katsomosta oma katsomonosa ja myös pääkatsomokausikortin haltijoille on varattu katsomosta oma alue.\nSisäänkäynti stadionille sekä lipunmyynti otteluun tapahtuu Laukonsillan puoleisesta päädystä. Stadionin portit aukaistaan tunti ennen ottelun alkua klo 15.00. Samaan aikaan aukeavat myös kaikki stadionin kioski-, grilli- ja anniskelupisteet.\nLippujen hinnat otteluun ovat:\nOpiskelijat/eläkeläiset 12 €\nLapset (7-15v) 5 €\nAlle 7v 0 €\nOman kausikorttisi voit tilata täältä


72 m² Lohentie 9 A, 06150 Porvoo Kerrostalo 3h vuokrattavana - Oikotie 15364892\nVuokrattavat asunnot Porvoo Kevätkumpu Lohentie 9 A, 06150 Porvoo\nLohentie 9 A, 06150 Porvoo3h+k\nKolmannen kerroksen läpitalon valoisa 3h+k 72m2 eteläparvekkeella. Siisti peruskuntoinen huoneisto, joka vapautuu 1.11.2019. Alueella hyvä reittiliikenne Porvoon keskustaan, kaksi päiväkotia, ala-asteet niin suomen kuin ruotisinkielinen uudessa Kanteletalossa, kauppa, apteekki ,postin palvelupiste yms. Soita ja sovi esittely !\nKevätkummum ostoskeskuksessa kauppa, apteekki r-kioski, Koulut: Uudessa Kanteletalossa suomen- ja ruotsinkieleinen ala-aste\nVuokralisella tulee olla voimassaoleva kotivakuutus vastuuvakuutuksella koko vuokrasuhteen ajan. Lemmikit ei sallittu. Tupakointi ei sallittu.\nVuokra sidotaan elinkustannusindeksiin. Perusindeksin julkaisukuukausi ja vuosi: 8/2019. Pisteluku: 1960+2%. Tarkistusajankohta: 1.4.2020 alkaen vuosittain.


Formula 1 – 2019 - 04 - Azerbaidzanin GP - Kisaennakot ja liveseuranta - Sivu 5\n28.04.2019, 16:49 #161\nSellainen vaikutelma jäänyt, ettei hommat ole menneet putkeen ja parempaan on mahdollisuuksia. Auto ei oikein tahdo istua Vettelin hanskaan, ja Leclerciä pidetään väkisin kakkosasemassa taktikoinnin osalta. Eihän se Ferrari ylivoimainen ole, mutta paremmin pitäisi pystyä kiilaamaan Mersujen väliin.\nNo eihän se silloin ole lähellekään paras auto, jos mielestäsi onnistuminen tarkoittaa kahden paremman auton väliin sijoittumista. Siis paremmalle autolle häviämistä.\n28.04.2019, 17:04 #162\nNo väliin sijoittumista nyt periaatteessa voisi odottaa saman tasoiselta autolta, jonka kuski/tiimi ei suorita paremmin. Voittaminen vaatisi jo parempaa suorittamista tai parempaa autoa.\n28.04.2019, 17:20 #163\nKyllä oli munatonta Vettelin ja Ferrarin ajelu taas vaihteeksi. Missään vaiheessa ei Vettelin otteista näkynyt mitään nälkää edes yrittää saavuttaa ja ohittaa Hamiltonia. Saa nähdä jos nyt sitten Barcelona ja Monaco tuottaisivat parempia tuloksia heille, mutta onhan tuo nyt aika surkeaa.\n28.04.2019, 17:53 #164\nJos neljän kisan saldo Ferrarilla on sijoitukset 3. ja siitä huonompia, niin ei todellakaan voida pitää sarjan parhaimpana autona. Barcelonassa nähdään taas, kuinka Mercedes dominoi ja Ferrari "vikisee".\n28.04.2019, 18:14 #165\nJoo en ymmärrä kanssa puhetta siitä että Ferrari olisi sarjan paras auto. Monesti todettua että perjantaina alkaa hehkutus siitä että Ferrari on taas valovuoden edellä mersua ja sama meno lauantaina ennen aika-ajoja kunnes totuus hiipii sisään ja mersut eturivissä.\nEn lähtisi autoja niin paljoa vertailemaan kun ei niistä tarkaa dataa missään pääse näkemään. Erot syntyy kuskeista ja talli taktiikoista, missä Mersu ollut pitkään paras.\n28.04.2019, 18:29 #166\nFerrarin ongelma on myös, että menettivät gridin parhaan autonkehittäjän. LeClerc on nopea, mutta ei tiedä mitään auton saamisesta paremmaksi 24 GP:n kokemuksella.\n28.04.2019, 19:26 #167\nNyt kohta rupee olemaa Vettel Ferrari ero huhuja pian.\n28.04.2019, 19:36 #168\nKaiken lisäksi Leclerc ja Vettel ajaa ihan erilaisilla säädöillä. Jää sekin synergia hyöty käyttämättä vrt viime kausi.\n28.04.2019, 19:55 #169\nEi sit äsynergiaa ollut viimekaudellakaan, Kimi vaatii autoltaan tarkkaakin tarkempaa etupäätä ja Vettel absoluuttinen vakaata takapäätä (kuten Red Bullin mestaruusauto oli).\n29.04.2019, 06:05 #170\nLöytyihän sitä vihdoin kunnon podium kuva.\n29.04.2019, 06:50 #171\nEi tuo Valtterin voittopalkinto mikään "susiruma" ole.\n30.04.2019, 20:19 #172\nVarmaan voi Ferrari heiluttaa valkoista lippua Epsanjan jälkeen jos Mersu vetää sielläkin nokkiin, vaikka kuinka testeissä Ferrari olisikin ylivoimainen (mikä se on ollut vuodesta 2015...) Toto jatkaa varmaan Abu Dhabiin asti puhettaan Mersun altavastaajana olosta, jolloin alkaa seuraavan kauden Ferrarin hehkutus\n30.04.2019, 20:27 #173\nNo ei varmaan kannata heilutella. Espanjan jälkeen on vielä 16 osakilpailua, eli kaikki on onneksi auki vielä.\n30.04.2019, 23:33 #174\nTilanne vaan jo näyttää pahalta, kun kaikki pelataan Vettelin pussiin joka ryssii homman, toki Leclerc myös näyttänyt tästä orastavia kykyjä mutta silti onnistunut olemaan nopeampi useasti.\nFaktapointtina Mersulta vahvin aloitus koko Formuloiden historiassa (4 kaksoisvoittoa), pisteitä myös Mersulla on enemmän kuin Ferrarilla ja Red Bullilla yhteensä Ferrarilla viime vuosina tapana ollut vahva aloitus ja kamala sulaminen kauden kääntyessä loppuaan kohti. Nyt kun ei ole sitäkään. Jos Binotto nyt kääntäisi kurssin niin nousevat taistelemaan voitoista taas\nKaikki ajat GMT +2. Kello on nyt 09:48.


Helsingin yliopisto löysi geneettisiä riskejä vakavalle koronataudille - Koronavirus - Aamulehti\nHelsingin yliopiston tutkijat löysivät geneettisiä riskitekijöitä vakavalle koronataudille\nDrive-in koronatestausta Tampereen messu- ja urheilukeskuksessa lokakuun 22. päivänä. Kuva: Saara Tuominen / Aamulehden arkisto\n– Löydöt voivat tuoda esiin biologisia syitä siihen, että jotkut tulevat sairaammiksi kuin toiset, sanoo tilastollisen genetiikan ja epidemiologian tutkija Andrea Ganna Suomen molekyylilääketieteen instituutista Fimmistä.\nGanna esitteli tuloksia kansainvälisessä genetiikan alan konferenssissa tällä viikolla.\n– Nyt voidaan keskittää tutkimusta siihen, mitkä todella ovat vaikuttavat geenit. Siihen liittyy myös näiden geenien normaalin toiminnan ymmärtäminen, sanoo tutkijatohtori Mari Niemi Fimmistä.\nLapsilla immuniteetti toimii ärhäkästi\n– Hypoteesimme heti epidemian alusta lähtien on ollut, että yksilöiden väliset geneettiset erot voivat selittää vaihtelua koronainfektion aiheuttamissa oireissa. Nyt aineisto alkaa olla tarpeeksi suuri luotettavien tulosten saamiseksi, Ganna sanoo tiedotteessa.


beige coat - Inka Nitta\nLähettänyt inka nitta klo 15.50.00\nemmavilhelmiina 22. maaliskuuta 2016 klo 16.16\ninka 23. maaliskuuta 2016 klo 11.34\nLila Syren- Päästä varpaisiin 22. maaliskuuta 2016 klo 18.45\nJoo ne kyllä onkin ton punaisen ansiosta, vaikka ei mikään kirkas olekkaan. :)\nPatricia Ström 22. maaliskuuta 2016 klo 21.14\nJeannays 23. maaliskuuta 2016 klo 10.39\nTää on niin mahtava asu!♥ Sopii sulle :)\ninka 23. maaliskuuta 2016 klo 11.35\nHanna-kaisa Rantanen 23. maaliskuuta 2016 klo 11.00\nToi on super onnistunut asu <3 Ajattelin itsekin ostaa tollaset ruskeet/ beiget nilkkurit :)\ninka 23. maaliskuuta 2016 klo 11.36\nMilla Kantonen 23. maaliskuuta 2016 klo 11.10\nOnpa nätti asu! :) Aivan ihana toi takki ♥\ninka 23. maaliskuuta 2016 klo 11.37\nAne / Timanttikenkätyttö 24. maaliskuuta 2016 klo 14.21\nTosi ihana ja keväinen kokonaisuus ♥ Tuo takki on todella kivanmallinen :)\ninka 24. maaliskuuta 2016 klo 19.18\nheidi 24. maaliskuuta 2016 klo 16.59\ninka 24. maaliskuuta 2016 klo 19.19\nViivi Vilja 24. maaliskuuta 2016 klo 22.12\ninka 1. huhtikuuta 2016 klo 12.34\nNina Kortesalmi 1. huhtikuuta 2016 klo 11.27\nTosi kivan näkönen ♡ ja ihana takki! Olen etsiny beigeä tuon tyylistä jonkun aikaa mistä ostit sen?😊😊\ninka 1. huhtikuuta 2016 klo 12.33\nKiitos paljon!<3 Ostin takin Jennalta ja se on joko Sheiniltä tai Romwelta alunperin :)\nAnonyymi 1. huhtikuuta 2016 klo 11.29\nKivan näkönen kokonaisuus! Ootko mistä hankkinut ton takin? Oon etsiny tollasta jonku aikaa jo 😊😍\nHei kiitos ihana!<3 Takin ostin Jennalta ja alunperin ostettu Sheiniltä tai Romwelta :)


näeNepsy-tiimi pääsi kansanedustajien vieraaksi: ”Aika tehdä näkymätön näkyväksi” | Näe nepsy\nnäeNepsy-tiimi pääsi kansanedustajien vieraaksi: ”Aika tehdä näkymätön näkyväksi”\nPääsimme kertomaan kansanedustaja Pihla Keto-Huovisen kutsumana etäpalaverissa eduskunnassa joukolle kansanedustajia ja heidän avustajilleen, mistä näeNepsy-toiminta on saanut alkunsa ja mitä muutoksia yhteiskunnan rakenteisiin toivomme. Tarvitsemme nepsy-reformin, jotta jokaisella näkymättömän rajoitteen kanssa elävällä on yhdenvertaiset mahdollisuudet osallisuuteen ja täysipainoiseen elämään. Olemme todella kiitollisia siitä ajasta, minkä yleisömme on käyttänyt ja käyttää neurokirjon ihmisten asioihin perehtymiseen.\nToimme esiin, että tarvitaan näkymättömiäkin ramppeja pois haasteista, jotka eivät näy ulospäin. Nepsy-piirteisiin kuuluu myös valtava määrä vahvuuksia, jotka oikealla tuella pääsisivät oikeuksiinsa. Kuitenkin neurokirjon henkilöillä on usein merkittäviä toiminnan rajoitteita, joita ympäristö ei osaa ottaa huomioon. Keskusteluissa painotettiin toiminnanohjauksen ja toimintakyvyn haasteita, aistiherkkyyksiä, sekä stressin ja kuormituksen merkitystä. Tietämyksen taso on yhä puutteellinen, mutta osin on kyse asenne-esteellisyydestä.\nPohdimme tarpeita läpi elämänkaaren: varhaisesta tunnistamisesta ja tuesta sekä kuntoutuksesta, työelämäosaamiseen ja työelämän joustoihin. Epäkohdista toimme esiin palvelujärjestelmän tarvittavan muutoksen, sillä häiriökysyntä tulee kalliiksi ja syrjäyttää. Kyseessä on vaikuttavuusinvestointi varhaiseen tukeen, lastensuojelun tulisi olla viimesijainen. Lastensuojelun budjettia pitää siirtää vammaispalveluihin lapsille, vammaispalveluiden budjetointia pitää uudistaa. Rahaa on, mutta väärässä paikassa. Katseet kohdistuvat tällä hetkellä liikaa vanhemmuuden haasteisiin, vaikka ympäristön esteellisyyttä tulisi poistaa. Lisäksi vanhemmat joutuvat liikaa taistelemaan tuesta, mikä vaikeuttaa myös heidän asemaansa työelämässä.\nPuhuimme kustannuksista: Varhainen tuki ja apu kotiin on halvempaa kuin huostaanotto tai syrjäytyminen. Lisäksi inhimilliselle kärsimykselle ei voi laskea hintaa. Lastensuojelun Keskusliiton laskelmien mukaan yksi vuosi sijoitettuna maksaa saman verran kuin 3 000 tuntia kotipalvelua tai 400 perheneuvolakäyntiä tai seitsemän vuotta intensiivistä perhetyötä. Pohdimme, tulisiko liitännäisiä kuten masennusta ja ahdistusta neurokirjon henkilöille lainkaan, jos oikeaa tukea ja kuntoutusta saisi ajoissa ja jos ympäristöä muokattaisiin: ongelma on syrjäyttävä palvelujärjestelmä, josta voi aiheutua palvelurakennetrauma.\nPohdimme pitääkö lakeja muuttaa, vai niiden velvoittavuutta ja sanktioita. Ongelma on tunnistettu myös lapsistrategiassa: ” Vammaisten lasten ja heidän perheidensä palvelujen koordinaatio on puutteellista, mikä vaikeuttaa merkittävästi lasten kasvun tukemista”.\nRatkaisuista nostimme esiin mm. palvelujen ja osaamisen keskittämisen ja kerryttämisen, ns. yhden luukun mallin, palveluohjauksen, palvelutarpeen arvioinnin ja vastaavan koordinaattorin tarpeen. Hyvä ratkaisu olisi kehittää erikokoisten kuntien tarpeisiin skaalautuva nepsypalvelumoduuli vammaispalvelujen alle.\nTärkeänä uutena avauksena pidämme neurokirjostrategian luomisen tarvetta, selkänojaksi koko palvelujärjestelmän uudistamiseen. Koska neurokirjo on piirre tai ominaisuus eikä kaikilla ole vammaisen identiteettiä, pohdittiin vammaispalvelujen nimenä karkottavan mahdollisesti osaa. Siten palvelut voisi nimetä yhdenvertaisuus-, esteettömyys- tai osallisuuspalveluiksi, jolloin näkökulma olisi yhteiskunnan rakenteissa eikä niinkään yksilössä. Hyviä keinoja ovat myös Kuntouttava koti -malli, osaamisen kasvattaminen ja monenlaiset joustot varhaiskasvatuksessa, perusopetuksessa, opinnoissa ja työelämässä yhdenvertaisuuslain positiivisen erityiskohtelun hengessä.\nMonta perhettä auttaisi ihan kotiapu, jos vanhempi ja/tai lapsi neurokirjolla. Palveluseteli, jolla perhe saisi juuri tarvitsemansa palvelun yksityiseltä palveluntarjoajalta, elleivät kunnan resurssit riitä, oli se sitten terapiaa lapselle tai siivousapua kotiin. Tarvitaan konkreettista tukea arkeen keskusteluavun sijaan eli esim. suoraan nuorille ja lapsille henkilöitä tueksi tai vaikkapa siivousapua. Jos lapsella on kouluakäymättömyyttä, haetaan kouluun tai tarkistetaan kotona tehtävät. Kokemusasiantuntijuus on aina otettava mukaan päätöksentekoon: ”ei mitään meistä ilman meitä”.\nTunnelma oli hyvin toiveikas, pystymme yhdessä tekemään nämä muutokset. On tosiaan aika tuoda näkymätön esiin ja poistaa osallisuuden ja onnellisen elämän esteet.


Musiikkitalon parempi IT-ympäristö - Cybercom\nStart / Asiakkaat / Kaikki kuulostaa paremmalta Musiikkitalossa\n- Olemme olleet älyttömän tyytyväisiä. Cybercomin tiimi sai häkellyttävän nopeasti tilanteen haltuunsa ja toimi loistavasti. Tiimi piti minut ja muut avainhenkilöt jatkuvasti hyvin ajan tasalla, ja me puolestamme pystyimme välittämään tilannetiedot talon sisällä eteenpäin, sanoo Musiikkitalon toimitusjohtaja Katja Leppäkoski.\nKehut saa myös tiimin oma-aloitteisuus. Työjonossa oli paljon tehtäviä, mutta tiimi pystyi hoitamaan niitä tehokkaasti samanaikaisesti. Vastuut oli määritelty ja hahmotettu hyvin.\nLeppäkoski sanoo, että Musiikkitalo kääntyy mielellään Cybercomin puoleen myös jatkossa, kun talon omat IT-osaajat tarvitsevat ulkopuolista apua tai tukea esimerkiksi ruuhkahuippujen aikana, sekä vuosittaisen health checkin tekemiseen. Apua tarvittaneen jo lähitulevaisuudessa esimerkiksi palomuurien uusimisessa.\n- Erityisen hyvilläni olen siitä, että palvelukatkoja ei tullut missään välissä.